open-index/open-wikipedia-markdown huggingface dataset:
武漢肺炎海南疫情

**武漢肺炎海南疫情**，係講武漢肺炎喺海南爆發嘅情況。

## 境內疫情同反應
### 1月
2020年1月21號，發現一宗疑似個案。嗰個患者1月14號從武漢抵達海南省。嗰個疑似個案已及時安排送入定點醫院隔離就診，病情穩定。

1月22號，國家衞健委確認海南省首宗輸入性武漢肺炎病毒感染個案。目前海南省共確認4宗個案，都係輸入個案，4宗患者病情平穩，體溫恢復咗正常，正喺定點醫院隔離治療，當地衞生健康部門已對佢哋密切接觸者進行追蹤隨訪，密切接觸者目前無發燒等異常狀況。

1月24號，海南省衞健委通報，1月23號海南省新增武漢肺炎確診個案4宗。無重症個案、死亡個案同出院個案。確診個案中，海口市2宗，三亞市1宗，萬寧市1宗。

1月25號上午，海南省衞健委通報新增確診個案9宗，其中三亞市3宗、儋州市3宗、萬寧市3宗。同日夜晚通報新增確診個案2宗，其中三亞市1宗、陵水縣1宗。

1月26號，海南省衞健委通報新增確診個案3宗，其中三亞市2宗、澄邁縣1宗。

1月27號上晝，海南省衞健委通報新增確診個案9宗，重症個案3宗，死亡個案1宗。確診個案中，海口市6宗、三亞市10宗、儋州市4宗、萬寧市7宗、臨高縣1宗、陵水縣1宗、澄邁縣2宗。海南省首宗死亡個案係一名80歲女子，來自武漢，本身有中風，並癱瘓在床。下晝通報新增確診個案2宗，新增重症個案1宗。確診個案中，三亞市1宗、儋州市1宗。

1月28號，海南省衞健委通報新增確診個案7宗，其中海口市1宗、三亞市3宗、瓊海市1宗、東方市1宗、瓊中縣1宗。同號下午再通報新增重症個案4宗。

1月29號，海南省衞健委通報新增確診個案5宗，其中海口市2宗、萬寧市1宗、東方市1宗、瓊中縣1宗。同日，海南省報告兩宗本地感染武漢肺炎確診個案，患者杜某某同賈某某都係陽江農場醫院工作人員，杜某某係內科醫生，賈某某係防保組組長。

1月30號，海南省衞健委通報新增確診個案3宗，新增重症個案1宗，新增出院個案1宗，3宗重症個案轉輕症個案。確診個案中，瓊海市2宗、陵水縣1宗。

1月31號，海南省衞健委通報新增確診個案3宗，新增重症個案1宗。新增確診個案中，瓊海市1宗、定安縣1宗、昌江縣1宗；新增重症個案中，瓊海市1宗。

### 2月
2月1號，海南省衞健委通報新增確診個案8宗，新增重症個案1宗。新增確診個案中，海口市2宗、三亞市1宗、儋州市1宗、陵水縣1宗、樂東縣1宗、臨高縣2宗；新增重症個案中，三亞市1宗。

2月2號，海南省衞健委通報新增確診個案6宗，新增重症個案1宗。新增確診個案中，三亞市2宗、瓊海市1宗、陵水縣2宗、臨高縣1宗；新增重症個案中，三亞市1宗。

2月3號，海南省衞健委通報新增確診個案7宗，新增重症個案1宗，1宗重症個案轉輕症個案，新增出院個案3宗。新增確診個案中，海口市2宗、儋州市1宗、瓊海市1宗、文昌市1宗、昌江縣2宗；新增重症個案中，萬寧市1宗。

2月4號，海南省衞健委通報新增確診個案9宗，新增重症個案1宗，新增解除重症1宗。新增確診個案中，海口市1宗、三亞市1宗、儋州市1宗、萬寧市3宗、定安縣2宗、澄邁縣1宗；新增重症個案中，儋州市1宗。

2月5號，海南省衞健委通報新增確診個案11宗，新增重症個案1宗，新增出院個案1宗，新增訂正個案1宗。新增確診個案中，海口市2宗、三亞市4宗、東方市1宗、保亭縣2宗、臨高縣1宗、澄邁縣1宗；新增重症個案中，東方市1宗。

2月6號，海南省衞健委通報新增確診個案11宗，新增重症個案4宗，新增解除重症1宗，新增出院個案1宗。新增確診個案中，三亞市8宗、儋州市2宗、東方市1起；新增重症個案中，三亞市1宗、萬寧市1宗、東方市1宗、定安縣1宗；新增解除重症個案中，三亞市1宗；新增出院個案中，三亞市1宗。

2月7號，海南省衞健委通報新增確診個案11宗，新增重症個案1宗，新增死亡個案1宗，新增出院個案3宗。新增確診個案中，海口市3宗、三亞市2宗、儋州市1宗、文昌市2宗、澄邁縣2宗、昌江縣1宗；新增重症個案中，臨高縣1宗；新增死亡個案中，三亞市1宗；新增出院個案中，海口市1宗、三亞市1宗、澄邁縣1宗。

2月8號，海南省報告武漢肺炎新增確診個案12宗，新增出院個案3宗；新增確診個案中，海口市4宗、三亞市5宗、萬寧市1宗、澄邁縣1宗、昌江縣1宗；新增出院個案中，三亞市3宗。

2月9號，海南省報告武漢肺炎新增確診個案6宗，新增重症個案5宗，新增解除重症2宗，新增出院個案4宗，新增訂正個案1宗；新增確診個案中，海口市1宗、三亞市3宗、保亭縣1宗、樂東縣1宗；新增重症個案中，海口市1宗、三亞市1宗、保亭縣2宗、澄邁縣1宗；新增出院個案中，海口市1宗、三亞市1宗、儋州市1宗、瓊中縣1宗。

2月10號，海南省報告武漢肺炎新增確診個案8宗，新增重症個案1宗，新增死亡個案1宗，新增出院個案4宗；新增確診個案中，海口市5宗、三亞市1宗、昌江縣1宗、臨高縣1宗；新增重症個案中，三亞市1宗；新增死亡個案中，瓊海市1宗；新增出院個案中，海口市2宗、三亞市1宗、臨高縣1宗。截至2月9號24點，海南省累計報告武漢肺炎確診個案136宗，重症個案16宗，死亡個案3宗，出院個案19宗。確診個案中，海口市28宗、三亞市41宗、萬寧市12宗、儋州市11宗、文昌市3宗、瓊海市6宗、東方市3宗、澄邁縣7宗、臨高縣6宗、昌江縣6宗、陵水縣4宗、定安縣3宗、保亭縣3宗、樂東縣2宗、瓊中縣1宗。

### 3月
截至3月5號24時，海南省累計報告武漢肺炎確診個案168宗，重症個案1宗，死亡個案6宗，出院個案158宗。

3月19號，海南省宣佈省內各個學校嘅高三、初三年級預定4月7號開學。

3月24號，海南省最後一宗武漢肺炎確診個案喺海南省人民醫院好返出院，至此，海南省已無住院個案。

### 4月
4月7號，海南高三、初三年級開學，初一、初二、高一、高二年級同埋中職學校於4月13號開學，小學各年級於4月20號開學。

4月19號，海南省報告首個武漢肺炎無症狀感染個案。隨後喺23號，三亞市發佈緊急通知，要求即日起暫停開放全市室內外泳池同埋溫泉泡池，開放時間另行通知。

### 5月
5月15號，海南省新增首宗境外輸入確診個案，為無症狀感染者轉為確診個案。嗰個患者係甘肅武威籍，38歲女性，5月13號從民主剛果搭經批准入境嘅CA082航班抵達三亞鳳凰國際機場。入境嗰陣三亞市對所有航班人員現場採集鼻、咽拭子送檢，之後轉運至三亞市集中觀察場所進行隔離醫學觀察。5月14號，三亞市疾控中心病毒核酸檢測結果顯示駱某某為陽性，隨即被120救護車轉送到三亞市中心醫院隔離診療。駱某某入院後經全面檢查，血常規及胸部CT影像符合《新冠肺炎診療方案(第七版)》確診個案標準。綜合目前病人情況，三亞市中心醫院診斷為武漢肺炎，並於15號訂正為確診個案。

### 6月
6月6號，三亞市報告1宗武漢肺炎確診個案，由湖北省輸入。第二日，嗰個個案訂正為無症狀感染者。

6月12號，三亞市報告1宗境外輸入性武漢肺炎確診個案同1宗境外輸入無症狀感染者，都係搭臨時任務航班回國嘅中國籍人員。

## 參考
耶羅島

**耶羅島**（；，）係西班牙加那利群島西邊一島，喺大西洋公海近住非洲海岸嗰邊。面積方面，喺加那利群島嗰8個島入面排倒數第二，淨得到。佢嘅首府係華維迪。

類:加那利群島
有頜動物

**有頜動物**，學名叫**有頜下門**（***Gnathostomata***），舊學名**有頜總綱**（***Gnatha***），係脊椎動物嘅一個分支，特色有牙骹，佔脊椎動物超過99%，其餘嘅歸類做無頜總綱。
## 註
肢

**肢**，又叫**肢體**，係指動物嘅手同腳。哺乳動物同各類四足總綱動物都有四條肢，所以叫**四肢**。
盲蛛目

**盲蛛目**（學名：***Opiliones***），係蜘蛛綱嘅一個分支，總共有超過6,650個品種，除咗南極洲之外嘅各個地方都有。
九華徑

**九華徑**，香港一村，亦係一地，喺荔枝角西北山谷之中，英文叫**Kau Wa Keng**。青山公路喺佢山上西面同北面，荔景山路喺佢南面。瑪嘉烈醫院喺佢西南山上。

九華徑原本好近海邊，即荔枝角灣，有兩條坑，一東一西，直流入海。本村，即係**九華徑村**，喺東便條坑，村西全係田。後尾條西坑，開咗**九華徑新村**，咁原村亦叫**九華徑舊村**。海邊灘地，後尾荔枝角灣填海，填下填下就填晒，今下離海好遠，去到葵涌貨櫃碼頭。鄉事而言，歸荃灣鄉事委員會。

九華徑除咗本村，東便沿坑上山，過青山公路，原本有啲零散嘅田，都開咗做村，近石梨頭。有九華徑泵房上村，以及長坑村。青山公路有長坑路入。咁已經好近水塘。

## 名
九華徑本名**狗爬徑**，後尾改得文雅，先叫九華徑。

## 攷
*
擬蠍目

**擬蠍目**（學名：***Pseudoscorpiones***），係蜘蛛綱嘅一個分支，總共有430屬同超過3,300個品種，主要出現喺熱帶同亞熱帶地區。
避日目

**避日目**（學名：***Solifugae***），係蜘蛛綱嘅一個分支，總共有153屬同超過1,000個品種，主要出現喺熱帶同亞熱帶地區。
捕鳥蛛

**捕鳥蛛**，學名叫**捕鳥蛛科**（***Tarantula***），係蜘蛛目嘅一個分支，總共有超過1,000個品種。
六足亞門

**六足亞門**（學名：***Hexapoda***），係節肢動物嘅最大分支，主要包括昆蟲、彈尾目、原尾目同雙尾目，特色係有三對腳。
四足總綱

**四足總綱**（學名：***Tetrapod***），係脊椎動物嘅一個分支，主要包括兩棲動物、爬行動物同哺乳動物，特色係四條肢。
軟甲綱

**軟甲綱**（學名：***Malacostraca***），係甲殼動物嘅最大分支，總共有16目同超過40,000個品種。
鰓足綱

**鰓足綱**（學名：***Branchiopoda***），係甲殼動物嘅一個分支，主要分做薩甲亞綱同鰓足亞綱。
磷蝦

**磷蝦**，學名叫**磷蝦目**（***Euphausiacea***），係軟甲綱嘅一個分支。佢哋喺食物鏈底層，畀好多海洋動物食，包括鯨、海豹、企鵝、魷魚同魚。
陳麗斯

**陳麗斯**（**Chan Lai Sze Grace**）係香港女歌手、電視節目主持同電視演員。喺香港移民潮時移民加拿大多倫多。電影跳灰做蕭芳芳幕後代唱，以《問我》一曲成名。唱片公司佢簽過寶麗金旗下寶麗多，不過出碟唔多，有碟《高歌》同《一生享有真愛》。

## 參考
寶麗多

**寶麗多**係英國唱片公司，今下環球唱片品牌，西洋文寫**Polydor**。環球音樂食咗寶麗金之前，係寶麗金一個品牌。公司一九一三年成立，原本係德國公司，喺萊比錫。然而寶麗多個名，一八八七年已經用，用喺音樂盒。

一九四一年，寶麗多落入德國公司西門子手。一九五四年，喺英國開咗寶麗多唱片有限公司。一九六二年，西門子同飛利浦合作，旗下唱片合成寶麗金。之後就好多唱片用寶麗多名義出。

寶麗多品牌，世界各地都有歌手。

## 香港
一九七〇年，寶麗金要喺香港開公司，三月十七號，成立寶麗多有限公司，英文名Polydor Limited。一九七一年，買咗香港嘅鑽石唱片。唔少當紅歌手以寶麗多個名出碟，好似許冠傑咁。一九七九年，二月九號，公司轉名寶麗金唱片有限公司，英文名PolyGram Records Limited，三月二號，加埋唐字名，開始用寶麗金名義出碟。飛利浦賣咗寶麗金畀人，一九九九年四月廿三號，改名環球唱片有限公司，英文名Universal Music Limited。

類:英國唱片公司
商鞅

**商鞅**（）係中國戰國政治人同哲學家，亦係法家學派嘅一位代表人物。佢因為去秦國幫過秦孝公搞變法（史稱商鞅變法）而出名。

## 同佢有關嘅成語
*南門立木
*作法自斃

## 出面網頁

類:中國政治人物
慧能

**慧能**（），或者寫做**惠能**，係大唐佛教高僧，亦係「禪宗六祖」。同北宗神秀分庭抗禮。
馬友友

**馬友友**（）係美籍華裔大提琴家，法國巴黎出世，祖籍浙江寧波，4歲開始跟阿爸學大提琴，7歲跟屋企人搬去美國住，最初搬咗去波士頓，之後再搬去紐約到。馬友友喺紐約嗰陣喺茱莉亞學院繼續學大提琴，跟住再去哈佛大學讀書。佢錄過超過92套唱片，贏咗19個格林美獎。

## 獎項同榮譽
***格林美獎**
**格林美獎最佳室樂演奏：1996年、1993年、1992年、1987年、1986年
**格林美獎最佳樂器獨奏獎（同交響樂團合奏）：1998年、1995年、1993年、1990年
**格林美獎最佳樂器獨奏獎（無交響樂團）：1985年
**格林美獎最佳古典音樂當代作曲獎：1995年
**格林美獎最佳古典音樂專輯獎：1998年
**格林美獎最佳古典混合音樂專輯獎：2004年、2001年、1999年
**格林美獎最佳古典跨界音樂專輯獎：2010年
**格林美最佳民謠專輯獎：2012年
**格林美獎最佳世界音樂專輯獎：2017年（同絲綢之路樂團合奏）

## 榮譽博士
* 香港中文大學榮譽文學博士（1993年）

## 攷

## 出面網頁

類:香港中文大學榮譽博士
類:祖籍寧波‎
石濤

**石濤**（）係大清初期嘅畫家，本嚟係大明宗室，之後削髮為僧。佢主要畫山水畫。
周璇

**周璇**（），原名**蘇璞**，係中華民國女歌手同演員，1930年代到1940年代活躍，出名歌曲作品包括《何日君再來》、《天涯歌女》同《夜上海》。
聲入人心

**《聲入人心》**（；；），係中國大陸湖南衛視推出嘅中國首檔美聲偶像男團競演養成類真人騷節目，每季節目包含嚟自世界各大出名音樂學院、藝術學院嘅共計36位演唱成員，喺長達100日嘅時間內進行封閉式訓練同錄制，並由三位出品人揀出10次TOP6首席，而最終被評選出嘅六位首席演唱成員將攞到全國巡演同發行專輯嘅機會。《聲入人心》由湖南衛視青年製作人代表任洋、湖南衛視金牌製作人邢麗琴同二人嘅聯合團隊打造，由《天天向上》製作人沈欣做節目監制，第一季喺2018年10月21號錄製，2018年11月2號開始逢星期五夜晚8點10分接檔《幻樂之城》播出；第二季喺2019年6月14號錄製，2019年7月19號開始逢星期五夜晚8點10分接檔《巔峰之夜》播出。

## 比賽方式
賽期共計100日。期間，36位演唱成員將接受唔同形態嘅重唱考核，但唔會有人遭到淘汰。三位出品人每星期將會幫每位演唱成員畀出首席或替補嘅資格建議，只有首席成員先有機會攞到公演資格，替補成員就需要以演唱考核嘅形式攞到額外嘅公演資格。最終將揀出六位終極首席，六位終極首席將攞到全國巡演同發行專輯嘅機會。另外，三位出品人仲會對36位演唱成員進行分組打磨同陪伴成長。

## 現場演出

### 演唱會／音樂分享會

《聲入人心》同名音樂會全國巡演由節目組同保利演出一齊推出，首場喺2019年4月16號喺北京保利劇院開始，到6月2號喺上海做終點站完咗呢次巡演，呢次巡演共有17場演出，另有獨立喺巡演之外搞嘅成都音樂盛典·保利ART音樂節。而「不說再見」系列演唱會就係由余笛主導，幫成員自發組織嘅非營利性演唱會，同節目組冇任何關系，其他類似巡演亦同節目組無關。第二季同名音樂會全國巡演喺2019年12月2號喺長沙梅溪湖國際文化中心大劇院開始，到2020年1月14號喺北京做終點站完咗呢次巡演，呢次巡演共有11場演出。

### 大型典禮演出
**註：**下表剩係列出全國性或國際性，並由一人以上參與嘅大型典禮，成員個人參與嘅大型典禮請睇相關成員面頁。

## 《[[歌手2019]]》
2019年1月，加盟湖南衛視《歌手2019》，喺第二輪踢館預選賽憑住《鹿 Be Free》贏咗錢正昊攞到正式踢館資格、為第二位踢館歌手，喺第二輪踢館賽憑住《Never Enough》以第三名踢館成功，3月12號團員鄭雲龍因行程衝突喺微博發表聲明話唔再參加嚟緊嘅競演，之後喺突圍賽演唱《總有一天》以第一名突圍成功，喺4月12號總決賽攞季軍。

## 《合唱吧！300》比賽成績
2019年8月11號，由鞠紅川、蔡程昱同張超三人組成嘅「聲入人心合唱團」參與嘅《合唱吧！300》第三期節目喺騰訊視頻上線播出，嗰期實際到場歌迷人數係278人。喺冇彩排創意合唱秀環節，佢地同歌迷一齊唱《光之心》。8月13號，嗰期賽果喺節目官方微博正式公布。最終，聲入人心合唱團以總分0.96分嗰成績輸畀攞到1.04分嘅火箭少女101合唱團，無緣終極合唱夜。喺9月1號上線播出嘅第六期節目入面，聲入人心合唱團以一首《不說再見》回饋歌迷。

## 得獎紀錄

## 參考

## 出面網頁

* 
* 《聲入人心第二季》芒果TV官方頻道
* 
* 
*
竹角

**竹角**，香港一村，亦係一地，喺新界東南，英文寫**Chuk Kok**。竹角歸西貢區，地處山腰，牛尾海西北對上山，鷓鴣山東北對落，大埔仔以北，南圍以南。竹角村地喺 西貢公路東面，有啲隠閉，有條竹角路入，路口有新界西貢坑口區鄭植之中學，則格外顯眼。竹角村地，大都轉為翠蕙園、康曦花園、清濤居。而中學竹角路口，有碧水新村。

竹角啲田，都喺山下，沿山坑，近牛尾海，叫苗田。田東為露營灣，田西為張公山。苗田為個半島仔，突入牛尾海，或為竹角名之由來。露營灣沿海南行，就到白水碗個沙灘，無幾遠就係香港科技大學。而沿海經張公山北行，就到澳仔村。由此西行南圍路，就到南圍。

## 攷
*
上官流雲

**上官流雲**，南洋歌手，亦係演員，活躍於英國治下之馬來亞同星架坡，亦有到香港。上官流雲為藝名，本名不詳，生平亦不詳。由於唐人喺馬孻，有福建人、亦有廣東人，佢亦曉唱廈門話同廣東話，亦曉中國國語。國語歌新馬來情歌，都幾出名。一九六五年，佢星洲出隻碟，粵語小曲，當中兩首一心等玉人同行快啲啦，改自當時披頭四名曲，唱到香港皆知巷聞，歌手翻唱又翻唱。佢喺南洋出碟，多數以馬標唱片公司出。

香港電影資料館，亦有收藏佢嘅戲。

## 攷
武漢肺炎菲律賓疫情

**武漢肺炎菲律賓疫情**，係介紹2020年「武漢肺炎」喺菲律賓嘅爆發情形。總統杜特地喺3月17號宣佈咗全境進入「災難狀態」（state of calamity），時間暫定係6個月。截至9月23號，累計有283,460單確診病例，4,830單死亡病例。

## 傳播同報告時序
2020年1月27號，據菲律賓衛生部長法蘭西斯高⋅杜克 （Francisco Duque III）接受傳媒訪問陣話，菲律賓確診咗首例肺炎病例，同時間有11單疑似病例，喺度接受咁隔離觀察治理，患者分別來自中國、美國同巴西。

1月28號，由香港出發嘅世界夢號郵輪抵達馬尼拉，菲律賓檢疫局同意乘旅客埋岸，但當地民衆因擔心會令肺炎病毒帶入菲律賓而抗議，世界夢號後取消至蘇碧灣嘅預定而返程。

3月7號，菲律賓衛生部部長出席記招，確認咗3月6號時確診嘅第五單病例，係菲首例肺炎本地傳播病例，62歲嘅男患者冇外遊記錄。59歲嘅太太就喺7號確診。

3月11號當局報告顯示，一禮拜入邊新增十六單，總確診數達49例，其中有一單死，係中國大陸境外嘅首個死亡個案。

## 應對
喺2月初馬尼拉嘅亞當森大學（Adamson University）試過發布備忘錄，要求啲中國籍學生自我隔離直到2月14號，重話畀啲中國大陸人士去推遲同大學嘅所有交易。放上網冇耐就俾人批評，大學第二日就改咗下個指令，唔受先前條件限制嘅中國籍學生同訪客，唔包喺要接受自我檢疫諮詢嘅人員入邊。

3月7號有咗首單本地傳播個案報告後，部分城市跟著宣佈3月9、10號停課。 菲律賓喺9號宣佈咗進入「公衛緊急狀態」，首都馬尼拉多間中小學校同大學都要暫時關閉。

疫情爆發顯現時，當局為咗壓制疫情，總統杜特地喺3月12號晚宣布，由3月15號開始嘅30日，將對馬尼拉都會區實施「封城令」，會實施宵禁同閂商場，而藥房、銀行等提供必須服務或貨物嘅機構，就可以繼續開。進出大馬尼拉嘅國內陸運、海運同埋空運係都會跟著暫停，兼會實施社區隔離仲有停課等措施。同時生效嘅宵禁令，涵蓋咗大馬尼拉嘅16個市，時段係晚8點到第二日晨早5點，違反宵禁令嘅人淨系會畀告誡，唔會畀人拉。而醫護、送遞食物同其他有必要外出嘅人，都可獲豁免。

而菲律賓嘅證券交易所後尾又宣佈，為咗確保僱員等嘅安全，股市、債市、匯市都會由3月17號開始暫停交易，成為咗全球首個因肺炎疫情而關閉金融市場嘅國家。

而佔咗全國人口半數以上嘅呂宋島，亦由3月17號開始咗封島、強化埋社區隔離， 3月20號開始呂宋島（包埋大馬尼拉）各機場亦會禁埋國際線嘅班機出境。

## 財政支援
菲律賓政府喺3月中，計劃咗會推出271億菲律賓比索（約合5.27億美金）嘅財政刺激計劃，以紓解疫情對經濟嘅影響。政府嘅支出計劃，包括咗支持旅遊業嘅140億比索，仲有31億比索去到採購檢測試劑盒、同埋控制疫情蔓延嘅其他措施，20億比索係財政支持受影響嘅工人同企業。其他措施包括為失業工人提供貸款同技能培訓。另一方面政府亦宣布，凍結市面嘅所有基本食品同用品嘅價格，打擊囤積同炒賣。

## 死亡個案
菲律賓2月2號報告首宗死亡病例，同時又係中國大陸境外首個死亡病例。死者係來自武漢嘅44歲男姓，喺馬尼拉一醫院不治。世界衛生組織話，死者入境菲律賓前已受咗感染。而菲律賓衛生部長仲話，同呢名武漢男死者一齊入境嘅38歲中國女子，係菲律賓首例確診個案，女患者據報喺醫院康復咁。

3月21號新增嘅一死亡個案，死者係60歲嘅知名中國研究學者巴維拉（Aileen S.P. Baviera），係菲律賓大學亞洲中心嘅院長，凌晨4點左右喺聖札羅（San Lazaro）醫院病逝。佢生前享譽喺中國同埋亞洲研究學界，對研究同紀錄東南亞民間另類經濟模式，有過好大貢獻。佢係長期研究中美菲關係，仲關注南海主權問題嘅知名學者。

## 攷
桑地牙哥·拉蒙卡哈

**桑地牙哥·拉蒙卡哈**（**Santiago Ramón y Cajal**，）係 19 世紀尾西班牙一個神經科學家，出名在發現咗神經細胞。1906年諾貝爾生理學或醫學獎得主。被認為係現代神經科學之父。
高基方法

**高基方法**（**Golgi's method**）係一種將各種神經組織染色，等研究者可以喺顯微鏡下睇到佢哋嘅方法。
陸羽茶室

**陸羽茶室**，係香港一間茶樓，1933年開張，初頭舖址響中環永吉街，1976年搬到士丹利街。茶室個名取自中國茶聖陸羽。
大喜屋

**大喜屋**（**Daikiya**），係香港嘅日本菜餐飲集團，專做食嘢放題，旗下有多個品牌。2019年佢原本準備響港交所上市，但最後褪軑。
香港聘珍樓

**香港聘珍樓**（**Heichinrou Hong Kong**），係香港嘅酒樓集團，亦係日本橫濱創辦嘅聘珍樓響香港嘅業務，旗下品牌有「聘珍樓」、「名都酒樓」同「名都」。

當中「名都酒樓」唯一舖頭喺金鐘統一中心，1990年開張，2025年9月執笠。而另一品牌「名都」，2018年喺馬鞍山開張，2023年執笠。
麥奀記

**麥奀記**，全名**麥奀雲吞麵世家**，係香港一間雲吞麵舖，總舖響中環威靈頓街77號，亦有多間分號。
感覺神經細胞

**感覺神經細胞**，又或者叫**感覺神經元**，係專門負責喺啲感覺器官－即係眼耳口鼻等等－嗰度對外界嘅刺激起反應嘅神經細胞。感覺神經細胞會將呢啲刺激帶嘅訊息以電流同化學訊號嘅方式傳達，例如好多種動物嘅眼入面有視覺神經細胞，會對光有反應，令到佢哋喺有光嘅環境入邊睇到嘢。

## 概論

## 種類
**緊張型感覺細胞**同**瞬變型感覺細胞**，係兩類唔同嘅感覺神經元。  
*緊張型感覺細胞（，）：特徵係適應刺激嘅速度比較慢，外界刺激持續存在嘅時候，佢哋會一路穩定噉樣射訊號；
*瞬變型感覺細胞（，）：適應速度快得多，主要喺刺激啱啱出現或者改變嘅時候先至發放電訊號。  
因為其生理特性，緊張型感覺細胞通常用嚟處理持續嘅刺激，好似皮膚受壓力、痛覺噉，等隻生物可以持續監察環境嘅狀態；而瞬變型感覺細胞就專門探測變化，例如溫度突然升降呀噉，等隻生物可以即時對環境變化作出反應。

## 睇埋
*運動神經細胞
*神經編碼

## 引述
銀龍飲食

**銀龍飲食**（**Ngan Lung Restaurant**），係香港嘅茶餐廳集團，主要用**銀龍粉麵茶餐廳**個名去經營，有十幾間舖。
運動神經細胞

**運動神經細胞**（**motor neuron**）係神經細胞一種，負責由個腦同脊椎嗰度收訊號，並且將訊息傳去身體嘅好多舊肌肉嗰度，等個腦有得指揮個身體做佢想個身體做嘅嘢。
聯合神經細胞

**聯合神經細胞**（**interneuron**）係神經細胞一種，就喺個腦或者脊椎嘅同一個區域入面將啲神經細胞連埋一齊，等佢哋有得一齊做嘢。
水中天

**水中天**（**ClubONE Riviera**），係香港一間酒樓，屬會所1號旗下，2018年開業，響新界沙田大涌橋路55至57號，城門河邊一座石舫。佢前身係敦煌酒樓旗下嘅**敦煌畫舫**（1988年到2002年），同埋明星海鮮酒家旗下嘅**明星海鮮舫 **（2002年到2017年）。
雍雅山房

**雍雅山房**（**Yucca de Lac**）係香港執咗笠嘅食肆，響新界沙田馬料水，1963年開張，2005年執笠，原址用嚟起洋房。
武漢肺炎俄羅斯疫情

**武漢肺炎俄羅斯疫情**，係介紹2020年「武漢肺炎」喺俄羅斯嘅爆發情形。5月份以嚟，確診病例以每日一萬人嘅速度飆升，醫療資源嘅情況嚴謹。截至11月25號（當地時間）俄羅斯衛生部等嘅數據，確診個案累計達到咗2,162,503單，死咗37,538個人。而當地官方公布嘅整體死亡數字，明顯低過其他國家。莫斯科市政府發出咗警告，話市內每五名市民中可能就有一人受到感染。

## 時序
2020年1月22號喺聖彼德堡普爾科沃機場，一由上海搭航機到埠嘅俄羅斯旅客，有發現疑似病症，需要入院。1月31號公佈確診嘅頭兩單病例，患者都係中國大陸公民。

2月23號，八個由鑽石公主號撤返嚟嘅俄籍遊客，畀轉送到喀山隔離治理，包括咗三個確診個案，當作係國際個案、未有直接計入病例總數度。呢批接受隔離嘅國民，包括康復嘅3個人，係到咗3月8號先至解除咗隔離觀察。

2月28號經病毒測試，一去過伊朗嘅俄羅斯人，喺阿塞拜疆畀確認感染咗病毒。跟著幾日過後，俄羅斯衛生部再宣佈有兩個喺阿拉伯嘅俄羅斯人，受到咗感染。

3月1號時塞凡堡（克里米亞爭議地區）有一女子未接受病毒測試，就喺醫院度走咗佬而畀通緝，據報佢走到去咗頓河畔羅斯托夫。

到3月2號莫斯科度確診中第一個病例，確診嘅後生仔係2月21號喺意大利度假陣開始唔舒服，跟著23號返到俄羅斯，就留喺莫斯科州嘅屋企度。2月27號去診所睇醫生陣，有明顯嘅病症，跟著就轉送莫斯科入院。據報呢名病患喺3月6號經已康復。

## 應對
俄羅斯為咗避免肺炎傳播，由1月30號就開始關閉同中國大陸接壤嘅邊境，仲停埋同中國大陸人士核發電子簽證。俄羅斯外交部同時建議啲俄羅斯人避免去中國大陸，仲請旅居中國嘅俄羅斯人同俄大使館保持聯繫。俄羅斯除咗關閉同中國大陸、蒙古之間嘅邊境外，仲全面停駛咗所有來往中國、北韓之間嘅火車，國營航空公司「俄羅斯航空」亦大幅縮減往來中國、香港嘅航班，俄羅斯其他主要嘅航空公司就早喺1月31號開始，暫停往返中國嘅航班。

1月份新任命嘅總理米舒斯京（Mikhail Mishustin）就喺2月18號簽署咗一項法令，由2月20號開始禁止中國公民，包括香港同澳門居民入境俄羅斯。而據報由2月19號開始，莫斯科地鐵，公共交通系統都接到咗命令，要專登檢查中國人。官方仲特別印製咗中俄雙語表格，畀嗰啲畀拉嘅中國人填寫，內容包括咗住址、抵達俄羅斯嘅時間、ID冧巴、聯繫電話等。當局仲用埋人面識別技術，篩查疑似入境俄羅斯而未接受14日強制隔離嘅人士，據指當局喺莫斯科嘅巴士、地鐵同電車等公共交通工具度篩查中國公民。

莫斯科嘅差人就同時間收柯打去搜啲逗留嘅中國人，四圍掃蕩啲旅店、宿舍、公寓大樓仲有商家，喺街度同第啲公共場所攔查中國人證件，據話差人會影埋啲中國人嘅大頭像。如果差人話證件有問題，或者見冇證件，啲中國人就會被帶返差館，跟著可能人會強行帶去隔離中心，仲可能面臨第啲嘅處罰。喺離莫斯科1800公里外嘅葉卡捷琳堡市，當地嘅中國人社區都受到咗嚴密監控，巡邏人員同啲中國人派口罩，仲有派要求去醫院檢查嘅單張。此外當局仲強制咗由中國返俄羅斯嘅14,000有多嘅人接受隔離觀察。

莫斯科市自2月開始，要求有輕症、同確診者有過密切接觸或由爆發疫情國家返嚟嘅人，都要強制居家隔離14日，違者最高可面臨5年嘅監禁，外國人士就會被驅逐出境。市長索比亞寧（Sergei Sobyanin）喺2月份嘅網誌度話，當局會用自動人面識別系統，監察隔離人士係咪有遵守規定，仲講到有過確診嘅中國女性嘅室友原本應該強制隔離，但被監控到佢試過偷偷地落街。而莫斯科警方就話，已利用過呢啲技術扣查咗成200人係違反咗隔離令。

### 重啟經濟
5月11號普京宣布，自12號開始部分解除因疫情而實施嘅封鎖措施，結束持續咗6個禮拜嘅「停工期」。據普京表示，放寬措施將覆蓋所有嘅經濟領域，最先重啟嘅行業包括建築業同農業等。普京又話，部分地區仍會維持較嚴格嘅管控，禁止舉辦大型公共活動，國民仍須遵守嚴格衞生要求。

## 科研
俄羅斯衛生部2月後期發佈咗一份官方報告，認為由臨床訊息睇，預防同治理呢種傳染病嘅方法係相當有限，而呢個病嘅最明顯症狀係急性呼吸窘迫症候群。報告話個病毒係屬於RNA嘅單鏈病毒，歸類係β-CoV，同沙士、MERS係同一家族。而報告又話遺傳序列同沙士有成七成相似，認為「可能係蝙蝠冠狀病毒，同未知病毒重組而成嘅，唔係自然演化嘅病毒。

俄羅斯嘅國家病毒學與生物科技研究中心（State Research Center of Virology and Biotechnology）負責人伊瑪迪諾夫（Ilnaz Imatdinov），喺3月16號接受新西伯利亞新聞（Vesti Novosibirsk）電視台訪問陣話，中心嘅科學家研發咗一啲數武漢肺炎病毒原型疫苗，開始咗實驗室動物試驗，預定會喺6月公布效果最好嘅疫苗。

## 醫護離奇死亡
俄羅斯喺4到5月間，接連傳出3起醫師墜樓事件，兩人死亡一人重傷，而其中兩個醫師生前都同醫院方面有所分歧，批評過醫院入邊為醫護提供嘅防護資源唔足夠。由於啲墜樓事件疑點重重，疫情當中嘅前線醫護權益就喺媒體同社群網站度引發咗關注，俄羅斯嘅執法部門因而都介入咗去調查。

## 圖集

Coronavirus,_take_away_Putin.jpg|thumb|left|疫情時期莫斯科一遊樂場度，張貼嘅關閉告示


## 攷
黃姵嘉

**黃姵嘉**（，）係台灣女演員，喺臺灣桃園市中壢區出世，國立臺北藝術大學舞蹈學系畢業，2009年憑公視人生劇展《查無此人》入圍第44屆金鐘獎迷你劇集女配角獎；2012年第一次喺電影《寶米恰恰》扯頭纜，一人演埋女主角孖生姐妹寶妮同米妮，並入圍第49屆金馬獎最佳新演員獎；2018年憑《台北歌手》獲第53屆金鐘獎戲劇節目女主角獎。

## 生平
從桃園縣復旦國小舞蹈班畢業，進入桃園縣東興國中舞蹈班、台北市立中正高級中學舞蹈班並喺2010年由國立臺北藝術大學舞蹈學系畢業。修習唨古典芭蕾、中國民俗舞蹈、當代舞蹈技巧等幾項多元舞蹈，2005年到2010年之間參與北藝大校內外啲舞團展演，並多次擔任啲演出嘅主要舞者同獨舞者。

## 演出作品

### 長篇電影

### 電視電影/短篇電影

### 迷你劇集

### 長篇電視劇

### 音樂錄影帶
* 2013年 黃鴻升－糖伯虎 Sugar Tiger（收錄在《超有感》）
* 2013年 黃玠－Diana（收錄在《下雨的晚上》）
* 2013年 黃玠－下雨的晚上（收錄在《下雨的晚上》）
* 2014年 韋禮安－在你身邊（收錄在《有所畏》）
* 2014年 嚴爵－沒有答案（收錄在《好的情人》）

## 廣告
* 媚登峰TVC
* 舒跑運動飲料TVC
* 光陽機車CHERRY100 TVC
* 可爾必思乳酸飲料TVC
* 屈臣氏蒸餾水TVC
* YAMAHA CUXI TVC
* NISSAN TIIDA網上互動式廣告
* DOVE巧克力（中國大陸）

## 獎項紀錄

## 考

## 連出去
* 
* 
* 
* 
* 
*
狗嶺涌

**狗嶺涌**，係香港新界大嶼山一個海角，喺大嶼山西南，分流東北面，屬南大嶼郊野公園範圍。

漁護署喺狗嶺涌設有狗嶺涌營地畀人紮營，而其中一塊嶼南界碑亦喺度。
滘西灣

**滘西灣**係香港新界西貢區一個海灣，喺牛尾海東部嘅滘西洲南面，對面係吊鐘洲。
高塘口

**高塘口**係香港新界西貢北一個內海，喺大灘海西南面，黃石對出，東面係赤徑口。黃石碼頭就喺高塘口沿岸。
企角頭

**企角頭**，係香港新界西貢區一個海角，喺浪茄東面，大浪灣南面，對住南中國海。
光頭排

**光頭排**（**Kong Tau Pai**）係香港新界西貢區嘅一個島仔，喺糧船灣海東部，南面係橫洲，西面係伙頭墳洲。
龜山 (香港)

**龜山**（**Notting Hill** 或者 **Kwai Shan**）係香港港島南區一座山，喺大潭龜背灣西北面，海拔兩百幾米。
澳門區旗

**澳門特別行政區區旗**（；又叫**蓮花旗**），係澳門嘅官方代表旗，它係一面畫咗五粒星、蓮花、大橋、海水圖案嘅綠色旗；用做底色，中央嘅蓮花圖案亦都係澳門嘅象徵，喺1999年12月20號開始用。
拉撒路復活

**拉撒路復活**係《聖經》記載耶穌嘅神蹟之一，記載喺《約翰福音》11章1-44節。

## 聖經譯文

## 概覽
耶穌同拉撒路一家有密切關係：拉撒路家姐馬利亞曾經用香膏抹耶穌，用頭髮擦耶穌嘅腳而得耶穌嘅稱讚；馬大亦經常款待耶穌。拉撒路病咗，佢哋打發人去通知耶穌，但係耶穌嘅反應卻係出人意料之外，佢冇立即趕去，反而話佢嘅病乃係為咗上帝嘅榮耀同叫上帝嘅仔因此得榮耀。耶穌仍然喺嗰度住咗兩日，然後同門徒起程再去猶太。又話日頭有十二個鐘，人應該喺日間行路，雖然明知猶太地有人要用石頭掟佢，佢都照去，去將瞓咗嘅拉撒路叫醒，門徒唔明白，其中多馬就話要同耶穌同去同佢（已死嘅拉撒路）同死。

耶穌重未進入伯大尼條村，馬大出嚟迎接佢，嗰陣時拉撒路喺墳墓裏面已經四日，佢哋嘅朋友嚟探望同安慰佢哋，馬利亞就喺屋企裏面接受安慰。馬大對耶穌有信心，係佢相信末日復活嘅時候，拉撒路亦必定會復活。

馬大同耶穌交談之後趕住返屋企話畀馬利亞知，馬利亞同安慰佢嘅人去到耶穌嗰度，馬利亞亦好似馬大噉埋怨耶穌唔早啲嚟，唔係嘅話拉撒路就唔會死。耶穌嘅情緒表露咗，佢曾經對報信嘅人話拉撒路未至於死，佢哋冇領會到耶穌對佢話：「你兄弟必然復活」係指死咗嘅拉撒路立即復活。耶穌對馬大話：「復活在我，生命亦在我。」馬大嘅信心固然唔夠，而喜愛聆聽同默想耶穌話語嘅馬利亞亦抱怨耶穌唔早啲嚟醫治拉撒路。其他猶太人亦喺度咸，表明佢哋唔相信耶穌能夠立即叫死人復活。耶穌憂愁眾人信心嘅軟弱，所以藉住叫死人復活嚟堅強眾人嘅信心。耶穌流眼淚，唔係因為拉撒路已經死咗（因為耶穌知道死亡唔能夠拘禁佢），佢喊係因為人嘅信心唔夠。

耶穌嚟到墳墓前，叫人將大石搬開，但係馬大仍然話拉撒路已經死咗四日，屍體開始發臭。耶穌喺行神蹟前再次用話語激勵佢話：「你（馬大）若信，就必睇見上帝嘅榮耀。」耶穌先作一個感恩禱告，係為咗幫助周圍嘅人明白佢係上帝所差嚟嘅嗰一位彌賽亞，並將榮耀歸畀上帝，然後大聲呼叫拉撒路出嚟。石頭好大，要幾個人先至搬得開。拉撒路果然復活咗；解裹屍布嘅人一邊解一邊心裏面可能好驚，呢個死咗四日嘅人會腐爛到點嘅樣！但係當佢哋睇清楚耶穌所做嘅事，就只有信佢係上帝所差嚟嘅。耶穌行呢個神蹟，唔單止令到拉撒路一家人喺喜樂中團聚，更係要佢哋學習睇見上帝嘅榮耀。

## 參考
拐石

**拐石**（**Kwai Shek**），係香港新界大嶼山一個海角，喺大嶼山東北部，倒扣灣東北。呢度係大嶼山嘅最北點。
掘頭氹

**掘頭氹**（**Kwat Tau Tam**）係香港新界西貢區一個內海，喺滘西洲北面。嗰度南面係賽馬會滘西洲公眾高爾夫球場。
澳門區徽

**澳門特別行政區區徽**（），係代表澳門嘅徽章，最出面嗰層用中文寫住「中華人民共和國澳門特別行政區」，同埋澳門嘅葡文名「MACAU」。而且佢嘅設計都用咗好多澳門特別行政區區旗嘅設計，例如蓮花、大橋同海水。爾家嘅澳門區徽喺1999年12月20號之後開始用。
荷屬東印度

**荷屬東印度**係荷蘭帝國旗下嘅殖民地，1800年開創，接管由荷蘭東印度公司控制嘅地區，範圍等如而家嘅印尼，到1945年當地爆發獨立革命，1949年成功獨立。
## 睇埋
*荷屬新畿內亞
荷屬新畿內亞

**荷屬新畿內亞**係荷蘭帝國旗下嘅殖民地，本嚟係荷屬東印度一部份，1949年印尼獨立後，荷蘭仍然控制住新畿內亞西部，本嚟諗住扶植成一個獨立國家，但1961年印尼派兵入侵，1962年聯合國介入託管，1963年正式併入印尼。
印尼獨立革命

**印尼獨立革命**係1945年到1949年嗰陣荷屬東印度爆發嘅一場獨立革命，最後成功獨立建國，即係印尼。

類:荷屬東印度
類:1940年代
菲律賓革命

**菲律賓革命**係1896年到1898年嗰陣西班牙控制嘅菲律賓都督府爆發嘅一場獨立革命，最後菲律賓成功獨立建國，史稱菲律賓第一共和國，不過西班牙隨即將菲律賓割讓畀美國，引發美菲戰爭，最後畀美國打低。
美菲戰爭

**美菲戰爭**係1899年到1902年嗰陣美國同菲律賓第一共和國打嘅戰爭。先前菲律賓爆發革命擺脫西班牙管治而獨立建國，但西班牙因為打輸美西戰爭而將菲律賓割讓畀美國，美國接收菲律賓嗰陣就同當地人發生衝突，最後美國打贏咗，菲律賓變成美國屬地，即美屬菲律賓。

類:美國戰爭
模擬退火

**模擬退火**（；）係一種做最佳化嘅演算法。

## 做法

模擬退火係爬山演算法（hill climbing）嘅一個變種；喺每步當中，最簡單嘅模擬退火演算法會考慮周圍嘅可能 p 值嘅 z 值，foreach 呢啲 p 值，將佢個 z 值 `±s`，當中 `s` 係一個隨機俾嘅數值（溫度值），然後個演算法會再按邊個 p 嘅（`±s` 後）z 數值比較接近理想數值，決定參數要變成邊個可能 p 值－噉做嘅話，個演算法唔會咁易企喺一個地區性最細或者地區性最大嗰度唔郁，但因為 z 比較近理想數值嘅 p 會比較大機會被選中，所以經過好多步之後，個演算法最後得出嗰個 p 值好有可能會係 z 值理想嘅。一段用模擬退火嘅虛擬碼如下：

  **Input:**
    ProblemSize,
    iteration, // 重複幾多次
    max_temp, // 最大溫度值
  **Output:**
    S_best // 最佳嘅參數值
  
  **Initialize:**
    S_current = CreateInitialSolution(ProblemSize); // 將現時參數值設做隨機數值。
    S_best = S_current; // 暫時當最佳參數值係現時數值。
  
  **for** (i = 1 to iteration)
    S_i = CreateNeighborSolution(S_current); // 搵 S_current 周圍嘅參數值。
    current_temp = CalculateTemperature(i, max_temp); //「現時溫度」由 i 同 max_temp 話事。
    **if** Cost(S_i)  rand()
    // 當中 rand() 係一個隨機產生嘅數值；隨住 current_temp 變細，呢個 elseif 發生嘅機會率會愈嚟愈細。
      S_current = S_i;
  **end**
  
  **return** S_best; // 最後就將 S_best 俾出嚟做輸出。

## 睇埋
*爬山演算法

## 引咗

## 拎
馬友

**馬友**（***Eleutheronema tetradactylum***）係鱸形目馬鮁科嘅一種魚，係常見嘅食用魚，粤港澳地區經常畀人用嚟整鹹魚。
鱸形目

**鱸形目**（***Perciformes***）係輻鰭魚綱嘅一個目，有約莫41%嘅魚都係屬呢個目，有超過一萬個品種。
水力渦輪

**水力渦輪**，又叫**水輪機**，係用水力推郁嘅渦輪，將水流嘅動能轉化做機械能。
## 睇埋
*水車
*風力渦輪
山由族

**山由族**（，），自己叫係**山瑶**（），因音譯而寫成山由，艾族稱之做**寨人**（），係54隻越南民族中嘅一個。族群主要生活喺越南北部某啲省嘅中部，人口14萬6821人（2009）。

山由族源自明朝時期嘅廣東省，跟屘逐漸逐漸噉搬到越南。佢哋講山由話、之屬於粵語，仲使埋漢字。雖然係噉，山由人都冇俾越南政府分類成越南華族。

## 人數同居住地
山由族主要生活喺太原省、永福省、北江省、廣寧省、宣光省各省嘅中部地區（總共大概97%）。有啲遷移落西原做工，住喺村莊裏便或者分散到其他各省。

根據2009年嘅人口普查，越南有山由族14萬6821人，分佈喺越南63隻省、市之中嘅56隻。山由人集中居住喺啲省裏便：

*太原省（44,131人，佔越南山由族總數30.1%）
*永福省（36,821人，佔總數25.1%）
*北江省（27,283人）
*廣寧省（17,946人）
*宣光省（12,565人）
*海陽省（1,872人）
*同奈省（850人）
*河內（832人）
*林同省（662人）
*得農省（617人）

## 基本特點

### 社區組織
山由人住喺啲細村裏頭。

### 屋舍
傳統上山由人嘅屋好簡單。今時今日嘅山由人都起現代、精緻嘅屋。

### 服裝
山由婦女經常著裙，而且山由啲裙係民族嘅獨特特徵之一。裙黑色，唔衲埋，由2抑或4塊布絣喺腰帶上組成。山由婦女經常著白色抑或泥色打底褲。啲人經常著水平涼鞋跟木底鞋。雖然係噉，而今啲山由婦女都似京人一樣著褲、襯衫同塑料涼鞋、皮鞋、帆布鞋。山由人嘅珠寶首飾有手鈪、項鏈跟銀耳環。

### 婚嫁
山由人有種基於五行理論睇歲數嘅方法。若果個年齡合適，透過一次細儀式、媒婆會話畀個女仔屋企知；個儀式使到香蕉串、10張檳榔葉同埋10粒檳榔。十日之後，一係個女仔唔同意，就會拎禮物返個男仔屋；一係同意就冇會有咩意見。之後，佢哋就可以自由噉認識對方。嗰陣時，媒婆都要通知、問女仔對場婚禮嘅意見、並捉意見報畀男仔屋知，等佢哋好準備典禮、宴會。

山由人嘅婚禮（sênh ca chíu，「成家酒」）一般肯舉行三日。婚禮15到20日之前，揀一日好日子，男仔屋企叫人斬竹織籃、織雞籠。

山由人嘅婚禮唔單止係精神上嘅活動，仲體現埋情感、道德、生活方式、人際交往、人戥自然之間嘅互動等等。

喺婚嫁典禮過程中，山由人鍾意唱啲民歌嚟交流、敬祖同埋烘托氣氛。

## 經濟
山由人主要種水田，又有部分田喺坡上、江心洲或者江邊。其他仲有養畜、開採林產，養魚、放魚，製磚瓦、鍛造、針織等。

山由人好耐以前就創唨一種無輪貨車喊做𢵮車（xe quệt），使水牛拉做運輸。肩膀擔嘢嘅形式主要用嚟趁墟。

## 墓葬
山由人葬墳有改葬或者破墳（二次葬）風俗。年年到親清明日就拜山掃墳。拜山通常帶啲魚（除開羅非魚）跟糯米。另開仲可以係豬肉、淥雞肉。每座墳都必須有一組索旗（5條旗），攞各種顏色嘅紙製成。啲仔孫喺啲祖先嘅墳旁敬拜並添埋三角形嘅旗。

## 文化
山由人嘅民間詩歌非常豐富，喺男女對歌活動中使詩歌好普遍（Soọng cô，「唱歌」）。主要講述啲幾精彩下嘅詩歌古仔。啲跳舞經常肯出現喺葬禮上。樂器有角笛（𧣕吧，tù và）、𥱲(kèn)、鼓、笛、鑼仔（聲鑼，thanh la）、鈸仔（惱鈸，não bạt）都攞嚟做宗教禮儀服務。佢哋最鍾意嘅民族遊戲係：踩高腳、打康（đánh khăng），仲有打山由羽毛球、扯大纜。

舊時喺新年假期、節日抑或去度假陣時，山由男人經常著兩件衫，白色內衫戥黑色外衫。啲衫係5分衫，右便縛釦，衫長過膝頭，袖窄。噉時喺山由人入邊，啲男人著衫似澌京族，配歐款褲、襯衫、皮鞋抑或膠涼鞋…

## 出名嘅山由人

## 考

**越南話**
* Các dân tộc ít người ở Việt Nam.. Hà Nội, Nhà xuất bản Khoa học Xã hội. 1978.  "Dân tộc Hoa": trang 388-395

**英國話**
* Grant Evants (2000). Where China meets Southeast Asia: Social & Cultural Change in the Border Region.. Palgrave Macmillan. ISBN 9780312236342.  Chapter 13: Cross-Border Categories: Ethnic Chinese and the Sino-Vietnamese Border at Mong Cai

## 連出去

類:越南民族
類:廣東
山由話

**山由話**，又叫**山瑤話**，係越南山由族講開嘅話，一般認為係屬於粵語。山由族日常交流同埋唱歌陣時都用開山由話，之不過啲後生人講越南話多，母語保留狀況唔係幾樂觀。

## 藝術創作

### 民歌
山由話口口相傳喺好多對歌民歌裏便。比較出名嘅有婚禮陣時對嘅歌。首先係男女方見面打招呼嘅歌（節錄）：

仲有「開花酒」歌（節錄）：

然之後到「敬祖合唱」（節錄）：

## 考
踩高腳

**踩高腳**係一種傳統嘅娛樂兼表演活動，即啲人踩喺帶踏板仔嘅竹升上高行嘅活動。
越池

**越池**（）係越南北部富壽省嘅首府，位置喺河內西北70公里，係越南北部嘅工業城市。
藍精靈 (搞清楚)

**[[藍精靈]]**係比利時創作嘅漫畫，亦有其他嘢用呢個名嚟做別名：
;藥／毒品：
*咪達唑侖
*三唑侖

;別名：
*舊時九廣鐵路職員制服嘅俗稱
二次葬

**二次葬**係對一類葬制，即係葬過一次之後過一段時間仲要破墳執骨抑或改葬。
吳啟洋

**吳啟洋**（，），係香港ViuTV旗下嘅男藝人，2019年ViuTV選秀節目《全民造星II》冠軍，而家係男子組合P1X3L成員。

## 簡歷

吳啟洋中學讀青年會書院，大學讀香港理工大學土木工程系。佢2014年參加第五屆「FACE UStar大專學界校花校草選舉」攞到冠軍，2018年參加「微博 X YES！大專學界校花校草選舉」入圍決賽十強同攞到「微博校園人氣王」獎。

2019年，吳啟洋參加ViuTV選秀節目《全民造星II》，最終攞到冠軍。佢2020年9月簽約加入ViuTV，同年12月加盟環球唱片做組合P1X3L嘅成員。

## 演出
### 電視劇（ViuTV）

### 電影

### 節目主持（ViuTV）

### 節目演出（ViuTV）

## 出面網頁
* 
* MakerVille - Phoebus 吳啟洋
*
廖嘉輝

**廖嘉輝**（，)，綽號**阿Look**，係香港ViuTV合作男藝人，主要做節目主持。

## 簡歷
廖嘉輝喺香港理工大學中文及雙語系畢業，畢業後做過財華社財經主播同東方報業集團網上節目主持，之後加入過香港有線電視。2018年佢轉投ViuTV，主要工作係主持娛樂新聞節目。

## 演出
### 節目主持（ViuTV）
*2018年開始：《十五分鐘熱度》
*2018年開始：《Interviu》
*2018年：《區區有樂》
*2020年：《今日疫情》
*2020年：《區區有樂》（第二季）

### 節目演出（ViuTV）
*2018年：《Good Night Show 全民星戰》參賽者
*2020年：《鼠年行運要點相》第2集嘉賓
### 電視劇（ViuTV）
*2019年：《娛樂風雲》 飾 阿Look（《娛樂一週》記者）

## 出面網頁
*
*
黃劍文

**黃劍文**（，），係香港創作歌手，亦曾經係ViuTV旗下嘅男藝人。

## 簡歷
黃劍文中學讀東華三院郭一葦中學，畢業後開展音樂事業，參加過唔同音樂比賽，包括無綫電視2009年第一屆《超級巨聲》入圍30強。

2016年，黃劍文加入ViuTV，幫過劇集「瑪嘉烈與大衛系列」嘅《綠豆》同《前度》創作主題曲，亦參與唔少音樂節目演出。

## 演出
### 節目主持（ViuTV）
*2016-2017年：《粵詞越愛》（第40-48集）
*2018年：《8%的聲音》
*2021年：《囝囝女女730》

### 節目主持（無綫電視）
*2025年：《今晚有歌廳》

### 節目演出（ViuTV）
*2018年：《Good Night Show 全民星戰》參賽者
*2019年：《ERROR金豬賀歲暨花姐巡遊》嘉賓
*2019年：《Chill Club》（第一季）第5集嘉賓
*2020年：《鼠年行運要點相》第2集嘉賓
*2020年：《Chill Club》（第二季）「黃劍文音樂實驗室」環節演出
*2020年：《全民造星III》參賽者
*2020年：《轉機 ON AIR》第24集嘉賓
*2021年：《YOLO的練習曲》飾演佢本人

### 節目演出（無綫電視）
*2024年：《中年好聲音2》參賽者

### 電視劇（ViuTV）
*2019年：《娛樂風雲》 飾演 劍文（第9-10集）
*2021年：《太平紋身店》 飾演 黃劍文

## 出面網頁
* 
*
鴨仔山

**鴨仔山**，香港一山，鷓鴣山南脊，喺魷魚灣村、邵氏影城同坑口村之間，又叫**魷魚灣山**，英文**Duckling Hill**，或寫成**Ap Tsai Shan**。山高約一百五十二米，滿佈行山徑，頂喺南便，有亭。東側為清水灣道，東南為影業路，南為寶寧道，西為寶琳北路、敬賢里、魷魚灣村道。東面清水灣道有亞公灣路落亞公灣，不過只落到一半，要行山徑再落。山北面有銀影路入邵氏影城同香港科技大學。

## 攷
*
童話 (搞清楚)

**童話**可以係：

* 童話，一種畀細路仔讀嘅嘢，例如格林童話。
* 童話 (唱碟)，馬來西亞籍歌手光良喺2005年發行嘅唱碟名。
童話 (專輯)

《**童話**》係馬來西亞籍台灣歌手光良嘅第三張個人創作唱碟，喺2005年1月21號正式發行。

## 簡介
其中同名嘅歌《童話》出名到試過喺亞洲唔同地方牽起熱潮。《童話》嘅MV喺YouTube超過2500萬睇嘅次數，亦都畀人話係2000年代最成功嘅華語歌曲之一，仲攞過好多獎。

## 曲目
Catalyser

**Catalyser**係新生代澳門樂團，喺2012年10月組成，成員有5個人，由主唱殷巧兒、鼓手林君佩（Ana）、低音結他手廖晟善（Agos）、鍵琴手李𦘦航（Eugene）、木結他手雷家偉（Daniel）組成；已經離開咗嘅就有主唱何家銘同埋電結他手（Anthony）。佢哋最出名嘅一首歌係《態度》，Youtube上面有21萬人睇，重畀微辣改編做微電影《態度》。2016年佢哋出咗第一隻唱碟《Reflection》。

## 歌
*《態度》
*《倒模人生》
*《童年童話》
*《凌晨是神的時間》
*《化妝櫃》
*《怪獸》
*《心灰意冷》
*《My Song》
*《催化劑》
*《馬拉松》
*《初衷》
*《你說得對》
*《烏托邦》

## 參考資料
施連奴

**施連奴**（葡語：Adelino Da Sliva，），中葡混血兒，喺澳門出世，係歌、影、視三棲藝人。佢16歲嗰陣參加咗由澳廣視搞嘅歌唱比賽《sing擂臺》，攞到第一季總季軍，之後喺2010年參加香港亞洲電視搞嘅歌唱比賽《亞洲星光大道2》，最後入到九強。2015年底開始入影視圈做演員，拍咗第一套片《賞金戀人》。2016年拍咗人生第一套偶像劇《[神精學妹》，重為片尾歌《Leave Again》進行作曲、填詞同埋演唱。《Leave Again》喺大陸引起咗好大迴響，紛紛喺QQ音樂、酷狗音樂、蝦米音樂、KK BOX等平臺上線，而施連奴亦人氣急升 。後嚟，施連奴憑住呢首歌喺2019年《澳廣視至愛新聽力頒獎音樂會》上面攞到四個大獎成為大贏家。

## 唱碟

## 攷
ANU (組合)

**ANU**係中國大陸一隊男子流行歌組合，喺2016年成立，由**巴雅**、**宮巴**兩位嚟自青海囊謙嘅藏族男歌手組成 。

## 名由來
「ANU」實際發音係「A'Nu（阿怒）」，係由藏語音譯而來，佢喺藏語嘅意思係「少年」。

## 演藝經歷
2016年，ANU組合正式成立。同年7月，佢哋推出首張同名EP《ANU》，共收錄《ANU》、《離鄉》兩首原創歌曲；12月27號，推出第一首藏語單曲《Joke 鬧著玩兒》。2017年5月20號，出第二首藏語單曲《Fly》 。

2018年2月—7月，佢哋先後推出《GA·GA》、《1376》兩首單曲；10月，參加四川衛視音樂節目《中國藏歌會》。

2019年1月，加盟湖南衛視《歌手2019》，喺第一輪踢館預選賽憑住《Fly》贏咗劉宇寧攞到正式踢館資格、為首位踢館歌手，喺第一輪踢館賽憑住《Apologize》一曲以第四名踢館成功，喺第二輪淘汰賽遭到淘汰，之後喺突圍賽演唱《觀心閣》以第八名突圍失敗。

## 音樂作品
### 錄音室專輯

### 單曲

## 《[[歌手2019]]》
2019年1月，加盟湖南衛視《歌手2019》，喺第一輪踢館預選賽憑住《Fly》贏咗劉宇寧攞到正式踢館資格、為首位踢館歌手，喺第一輪踢館賽憑住《Apologize》以第四名踢館成功，跟住喺第二輪淘汰賽遭到淘汰，之後喺突圍賽演唱《觀心閣》以第八名突圍失敗。

## 註


## 參考
查理斯·梅西亞

**查理斯·梅西亞**（**Charles Messier**，）係18世紀一個法國天文學家，出名在整咗梅西亞天體（Messier objects）呢個表出嚟，紀錄咗成103嚿星雲（雖然呢103嚿天體當中有啲後嚟證實查實唔係真嘅星雲）。
梅西亞天體

**梅西亞天體**（**Messier objects**）係由法國天文學家查理斯·梅西亞紀錄嘅 110 個天體。
山羅市

**山羅市**（）係越南北部山羅嘅省會。面積323.51平方公里，2019嗰陣有172826人喺度住。
安沛市

**安沛市**（）係越南北部安沛嘅省會。面積108.15平方公里，2019嗰陣有85676人喺度住。
宣光市

**宣光市**（）係越南宣光嘅省會。面積184.38平方公里，2019嗰陣有191118人喺度住。
清唱

**清唱**，唱歌無樂器伴奏，無背景音樂。之不過，可以有人和聲伴唱。清唱唔使同樂器配合，自由多啲。清唱發展出無伴奏合唱，多啲人扮樂器。
陳齊頌

**陳齊頌**，香港女演員、歌手、節目主持，以情花開一首成名，英文寫**Chan Tsai-Chung**。佢響英屬香港出世，祖籍喺廣東省清遠市。陳齊頌以演戲入行，一九五五年，光藝製片公司成立，簽為新人出道。一九六五年，唱情花開，唱到街知巷聞。咁啱無綫電視開台，佢就主持節目、拍片，包括歡樂今宵。一九八一年，電視台開婦女新姿，佢係第一代主持。

陳齊頌約莫喺一九九零年同佢老公移民去加拿大，之後就好少再公開露面。

## 電影（部份）
*1965年：《八個兇手》演 王蘭

## 書
*1984年：《聽我細訴》（ 博益出版社，香港 ）

## 參考
*
*
咪達唑侖

**咪達唑侖**（），又稱為**速眠安**，俗稱**藍精靈**，常見品牌名包括：Dormicum、Hypnofast，屬於一類名為苯二氮卓類嘅藥物。可以用嚟治療發羊吊，提供麻醉效果同作為短期失眠管理，可以口服、靜脈注射、肌肉注射、噴入鼻腔、或者喺口腔黏膜吸收。好多國家都係屬於受管制藥物，需要醫生處方先至可以購買。

## 副作用
咪達唑侖常見嘅副作用包括警覺性降低，頭暈同眼瞓。老年人較常出現協調問題（共濟失調）同混亂嘅副作用。當咪達唑侖同鴉片類藥物一齊使用嘅時候，高劑量嘅咪達唑侖可能會導致呼吸困難。

## 吸毒
吸毒者通常將海洛英（白粉）同藍精靈混合注射使用，會引致血管阻塞，造成更大嘅危險性。不法分子為咗增加販毒利潤，自行配製藍精靈，並喺丸度混入大量雜質，對身體機能造成更嚴重傷害。

## 對身體的危害
導致心理同生理依賴，出現恰眼瞓、定向障礙、講嘢唔清楚、協調缺失，血壓低，體温低、抑鬱甚至短暫失憶、失眠、發噩夢、作嘔、肌肉唔自覺地抽動、頭痛、精神緊張、情緒異常低落，甚至有自毀念頭。

## 出面網頁
*咪達唑侖 Midazolam
*戒毒錦囊 - 咪達唑侖（藍精靈）
陣列

**陣列**（），舊時又叫**矩陣**，喺程式編寫上係一種數據結構，概念上指可以用整數值嘅索引值（舊時又叫下標）隨機存取入面嘅嘢嘅串列。

狹義上，如果真係要隨機存取，陣列嘅元素（或者代表佢哋嘅某種代碼）要喺記憶體入面順序排列，而且每個元素（或者佢哋嘅代碼）要一樣大細、相同類型（例如 n 個整數或者 n 個浮點數等等），因為咁先可以用簡單嘅計算由索引嘅數值計出任何一件嘢嘅位置喺邊，例如 C 語系嘅陣列就係呢一種。

喺實際應用上，喺某一啲嘅程式語言（例如一啲手稿語言），元素嘅資料類型可能唔使一樣，或者喺某啲情況下隨機存取只係貎似隨機存取；呢類陣列可以視為一種抽象資料類型甚至一種物件。

陣列基本上係一種 1D 嘅結構，但係喺現代嘅編程語言，陣列入面嘅元素可以都係陣列。陣列入面放陣列，就得出 2D 嘅陣列；再將呢啲 2D 陣列放入 1D 嘅陣列，就得出 3D 嘅陣列，如此類推，就可以建立任何維度（舊時又叫因次）嘅陣列。

1D 嘅陣列概念上類似數學上嘅向量或者矩陣；2D 嘅陣列概念上類似數學上嘅矩陣。

喺大多數嘅程式語言，陣列都係一定有嘅基本資料類型，但係唔係一定；例如喺最基本嘅 Lisp 就只有串列，冇陣列。

## 概論

### 索引值
喺好多嘅程式語言，陣列嘅索引都係由 0 開始計，呢個係因為如果由 1 開始數，就要減一先可以容易計啲嘢喺邊，但係 0 開始就唔使減，方便部電腦。但係某一啲嘅程式語言的確會由 1 開始數，甚至畀你自定邊個數開始數（例如 Pascal）。

### 1D 嘅例子
抽象咁舉個例子，下面呢張圖有一個 1D 嘅陣列，入面有 10 個元素（係乜類型嘅數據唔使理），索引係由 0 數到 9。如果呢個陣列叫 a，數學上呢十個元素就會叫 a_0, a_1, a_2,\ldots,a_{9}，大部份程式語言則會寫成 `a[0]`、`a[1]`、`a[2]`⋯⋯`a[9]`。

### 2D 嘅例子
再舉個例子，今次係 2D，例如我哋有一個 5 × 5 嘅陣列⸺5 個橫行，每個橫行 5 個字符⸺就好似下面張圖咁。

如果我哋叫呢個陣列做 b，咁 `b[0]` 就會係第 0 橫行（即係 `A` `N` `N` `A` ` `），而 `b[0][0]` 就會係第 0 橫行嘅第 0 個字符，亦即係話，
*喺 `b[0][0]` 嗰件數據就會係 `A`，
*喺 `b[0][1]` 嗰件數據就會係 `N`，
*喺 `b[0][2]` 嗰件數據又會係 `N`，
如此類推。

## 實現
### 頭先個 2D 例子
上面個 2D 嘅陣列，如果用 C 寫，可以寫成

```c
char b[5][5] = { { 'A', 'N', 'N', 'A', ' ' },
                 { 'S', 'T', 'E', 'V', 'E' },
                 { ' ', ' ', ' ', ' ', ' ' },
                 { 'C', 'R', 'A', 'I', 'G' },
                 { ' ', ' ', ' ', ' ', ' ' } };
```


### Numpy 嘅例子

Python 本身其實並冇一種佢叫陣列嘅嘢，但係佢嘅 Numpy 函式庫就提供上面稱為狹義陣列嘅嘢；以下係陣列喺 Python 入面嘅一啲實現例子：

```python
x = arr.array("i", [3, 6, 9, 12]) # 定義 x 呢個陣列，個陣列屬整數類型 ("i")，有 4 嚿數據。

y = x[0] # y 嘅值會變成同 x 第 0 嚿（數據嘅 index 由 0 數起）數據一樣，即係 y 會變成 3。

y = len(x) # y 嘅值會變成 x 嘅「長度」（有幾多件數據），喺呢個個案入面即係 4。

x.append(4) # 將 4 加入去 x 度，x 會變成 [3, 6, 9, 12, 4]。

x.pop(4) # 將 x 入面第 4 嚿數據剷走，即係會變返成 [3, 6, 9, 12]。

x.remove(3) # 將 x 入面值係 3 嘅數據剷走，即係會變成 [6, 9, 12]。

del x[0] # 將 x 入面第 0 嚿數據剷走，即係會變成 [9, 12]。

x.clear() # 將 x 入面嘅數據冚唪唥清走嗮，即係會變成 []。
```


## 睇埋
*數據結構
*串列
*NumPy
*程式迴圈
*排序演算法
## 參考資料

## 註

## 拎
字串

**字串**（）喺程式編寫上係一種資料類型，指由零個或者多個連續嘅字符組成嘅資料，有一個有限嘅長度；概念上係一種獨立嘅資料類型。

喺實際嘅應用上，喺個別嘅程式語言，字串可能係陣列嘅一種（例如喺 C，字串等同字符陣列）。

## 睇埋
*資料類型
*陣列
神經膠質細胞

（）係一啲圍住神經細胞嘅細胞。

膠質細胞本身唔似得神經細胞噉會射電訊號，主要功能係負責支援神經細胞，例如係負責霸佔神經細胞之間嘅空間，等神經細胞彼此會維持分隔開、向神經細胞提供養分、以及攻擊對神經細胞造成威脅嘅病原體等等。雖然話膠質細胞本身唔曉神經細胞會射嘅訊號，但佢哋依然能夠透過上述嘅功能左右神經訊號嘅傳遞。
突觸

（）係神經細胞之間嘅空間，係神經細胞之間溝通嘅途徑。

## 概論

突觸位於一粒神經細胞嘅軸突末端，會差啲掂住下一粒神經細胞嘅樹突，有陣時亦會有兩粒神經細胞嘅軸突之間有突觸。當有一粒神經細胞所射嘅動作電位（指神經細胞射嘅電訊號）去到條軸突嘅末端嗰陣，個訊號會令到鈣離子通道打開，令到鈣離子（Ca2+）走入去個軸突尾嗰度。啲鈣離子跟手會令神經傳遞素呢種化合物湧出嚟，而呢啲神經傳遞素會移動去下一粒神經細胞嗰度，啟動嗰粒神經細胞嘅受容體。

人腦入面嘅突觸數量龐大：小腦入面某啲類型嘅神經細胞可以有成過百條樹突分枝，一粒噉嘅神經細胞可以同成幾萬粒其他神經細胞相連接；另一方面，又有某啲類嘅神經細胞得 1 至 2 條樹突分枝，但係每條會掂到成千個突觸。喺人腦嗰 100 億（有多）粒－即係 1011 粒－神經細胞入面，平均每粒神經細胞有 7,000 個突觸掂住第啲神經細胞。據估計，一個三歲嘅細路個腦有大約 1015 個突觸，而突觸數量似乎會隨年紀下跌，變成大人之後就進入穩定。至於大人平均有幾多個突觸，現時估計由 1014 個至 5 x 1014 個不等。

## 攷
男排女將

《**男排女將**》（**We Are the Littles**）係香港電視娛樂嘅ViuTV製作嘅電視劇，由鄧麗欣、顧定軒同陳卓賢主演。套劇用由女教練帶領嘅男子排球隊做主題。套劇由2020年11月23號到12月18號逢禮拜一到五21:30-22:30喺ViuTV首播，一共20集。而製作特輯《**男排女將︰全員特襲**》喺11月21號禮拜六晚22:15-22:45播。

呢套劇係用咗香港男子排球隊「力臻」喺女教練葉鳳儀帶領下用幾年時間由丙組升到甲一組別嘅事跡做藍本改編。

## 角色
### 主要角色
*鄧麗欣 飾演 蔣家瑜
*顧定軒 飾演 張競康（阿King）
*陳卓賢 飾演 余俊賢（魚仔）
*盧瀚霆 飾演 陳逸朗（Bobby）
*呂爵安 飾演 楊洋（阿神）
*邱傲然 飾演 凌鋒（阿檸）
*柳應廷 飾演 袁啟聰（方丈）
*陳宇琛 飾演 黃淦（黃金Sir）
*梁業 飾演 陶志強（Chris 2）
*王智德 飾演 Chris 1
*李駿傑 飾演 歐陽偉平（Chris 3）
*郭嘉駿 飾演 QK

### 固定角色
*陳子豐 飾演 Marco
*余潔瀅 飾演 張競安（安安）
*李爾晨 飾演 何晉新（阿新）
*沈殷怡 飾演 蟲蟲
*郭慧 飾演 Ruby
*楊昕 飾演 Ada
*何詠雯 飾演 Macy
*張丹蕾 飾演 Joyce
*曾頌珊 飾演 Debbie
*杜港 飾演 麥樂基
*高翰文 飾演 魯世義（魯教練）
*余世騰 飾演 蔣家瑜阿爸
*黃翠儀 飾演 蔣家瑜阿媽
*陳瑞輝 飾演 Frankie
*林家熙 飾演 Circle
*羅浩晉 飾演 翔鷹隊員
*陳郁憲 飾演 飛亞教練
*蘇家樂 飾演 旭Sir
*何啟華 飾演 會長盃司儀
*吳保錡 飾演 記者
*伍詠詩 飾演 Moon
*楊偲泳 飾演 Choco
*姜濤 飾演 姜B
*魏綺珊 飾演 魚母
*楊樂文 飾演 楊樂仁
*邱士縉 飾演 邱士威
*江𤒹生 飾演 健身教練
*盧慧敏 飾演 花花
*伍菲 飾演 阿神女友

## 每集內容

## 獎
### [[觀眾在民間電視大獎2020]]
皆因提名好多，淨係列出入圍最後五強嘅單位。

## 出面網頁
*ViuTV：男排女將
*ViuTV：男排女將︰全員特襲
*MakerVille - 男排女將

## 電視節目變遷
動作電位

**動作電位**（對應），又有叫**神經脈衝**或者 **spike**，係指神經細胞上某一個位嘅膜電勢突然猛升猛跌，係神經細胞傳遞訊號嘅重要方式。

## 基本概念

過程：
*當粒神經細胞表面一個位置所受嘅電或者化學刺激超過一個臨界點，嗰個位置嘅離子通道開合會造成嗰度嘅電壓突然猛升或者猛跌；
*當軸突嘅一個位置產生動作電位，會刺激到佢旁邊嘅地方（去極化；depolarization），進而又再產生動作電位；
*就噉樣一忽傳一忽，個動作電位就會好似波浪噉沿住條軸突傳落去。神經細胞就係噉將原本喺細胞體嘅資訊經軸突傳到離開好遠嘅突觸。令個訊號沿住粒細胞傳落去。

動作電位係一種一係有一係冇嘅訊號。噉講意思即係話，如果有一粒神經細胞要產生動作電位，佢就一定要完成成個動作電位，唔會話中途停咗得半個，又或者一個得一半大細嘅動作電位－喺呢啲情況下，一個強啲嘅刺激唔會造成一個強啲嘅訊號，而係會令到粒神經細胞射訊號嘅頻率提升。

## 資訊特性

一般認為，動作電位嘅時間性特質，例如係頻率同到達時間，係個腦所處理緊嘅資訊嘅所在：
*感官細胞會對外界刺激起好多種反應，有啲感官細胞會對穩定嘅刺激起反應，並且以穩定嘅率嚟射訊號；呢啲噉嘅感官細胞喺受到強度更高嘅刺激嗰陣，例如係強度高啲、掁眼啲嘅光，會提升佢哋嘅發射頻率－發射頻率以每秒嘅脈衝數量計嘅話好多時會同個外界刺激形成一個冪函數；
*另一方面，又有啲感官細胞係所謂嘅**間歇性**（phasic）感官細胞－佢哋嘅發射頻率喺穩定刺激之下會下降或者停，皮膚就係一個例子－當皮膚俾一舊物件掂到嗰陣，啲觸覺感官細胞會射訊號，但係如果舊物件同塊皮膚維持住一股穩定嘅壓力嘅話，噉啲感官細胞會停止唔再射訊號住。
*相比之下，動作電位嘅大細同形狀係由粒神經細胞嘅軸突四圍嘅環境話嗮事嘅－動作電位嘅大細同形狀同粒神經細胞傳緊嘅資訊嘅內容唔啦更。

## 睇埋
*電壓
*訊號

## 引述
受容體

**受容體**（**receptors**）係生物化學上嘅一個概念，指一類能夠傳導細胞外訊號、並喺細胞入面產生特定效應嘅分子。
會議展覽中心

**會議展覽中心**（簡稱**會展中心**）係對會議中心、展覽中心呢兩種商務設施嘅合稱，通常會整合設置喺同一個地方度。

## 各地會議展覽中心

###### 
* 香港會議展覽中心
###### 
* 澳門會展中心
###### 
* 廣州國際會議展覽中心
* 保利世界貿易中心
* 海峽國際會展中心
* 北京國際會議展覽中心
* 國家會展中心 (上海)
* 重慶國際會議展覽中心
* 深圳會展中心
* 深圳國際會展中心
* 珠海國際會展中心
* 江門-廣東珠西國際會展中心
* 廈門國際會議展覽中心
* 寧波國際會議展覽中心
* 杭州國際會議展覽中心
* 成都國際會議展覽中心
* 哈爾濱國際會展中心
* 蘇州國際會議展覽中心

###### 
* 幕張展覽館
* 國立京都國際會館
* 東京國際展示場

###### 
*哥本哈根會展中心

###### 
* 吉隆坡會展中心

###### 
* 伊斯坦堡國際會議展覽中心
特徵蔓延

**特徵蔓延**（**feature creep**）係指軟件工程上嘅一種現象，指一隻軟件因為不斷有新內容加入，搞到成隻軟件變得過度複雜。
神經傳遞素

**神經傳遞素**，又或者叫**神經遞質**，係訊號分子一種，由神經元分泌出嚟，用嚟跨越突觸影響另一個細胞。接收訊號嘅目標細胞可以係另一個神經元，亦都可以係例如腺體或者肌肉細胞。神經傳遞素對神經系統嘅運作嚟講非常重要，而研究清楚顯示，神經傳遞素失衡，例如係某啲傳遞素過多或過少，同好多種疾病有關。

神經遞質喺英文個名係。

## 基本概論

當一粒神經元傳嘅訊號行去到佢條軸突最尾嘅突觸嗰陣，突觸會釋放神經傳遞素，以影響下一個細胞。呢啲神經傳遞素會黐落去下一個細胞嘅受容體嗰度，而下一粒神經細胞跟住落嚟會有點嘅行為，會唔會射新訊號，就取決於係邊種受容體受到啟動。

## 分類方法
受容體大致上可以按佢哋對下一粒細胞有乜嘢影響，分三大種：
* **刺激型**會令到下一粒細胞射資訊嘅機率提升、
* **壓抑型**會令到下一粒細胞射資訊嘅機率下降、
* **調制型**會有第啲長遠效果。

## 常見遞質
### 穀氨酸、GABA

當中穀氨酸同 γ-氨基丁酸（簡稱 GABA）係好重要嘅神經傳遞素。穀氨酸同 γ-氨基丁酸係個腦入面最常見嗰兩種神經傳遞素－腦入面超過 90% 嘅神經細胞都係靠呢兩種神經傳遞素嚟傳達資訊嘅：穀氨酸嘅作用好簡單直接－穀氨酸會對好幾種唔同嘅受容體有作用，並且對其中幾類嘅受容體有刺激型作用，又同對第啲類嘅受容體有調制型作用，例如所謂嘅**閂咗**（OFF）嘅孖極神經細胞同多數神經細胞一樣，俾穀氨酸射到會受刺激，但佢側面嗰啲**開咗**（ON）孖極神經細胞因為用第種受容體，俾穀氨酸射到反而會受壓抑；γ-氨基丁酸都會對好幾種受容體有作用，不過佢啲作用（至少喺成年動物當中）都係壓抑型嘅。因為 γ-氨基丁酸咁常見，神經科學家為咗方便，有陣時會索性就噉嗌識得釋放 γ-氨基丁酸嘅神經元做**壓抑型細胞**。

### 多巴胺

## 相關疾病
唔少心理病都涉及神經傳遞素失衡。

## 藥品影響

精神醫學上嘅治療，時會用藥物嚟左右病人嘅神經傳遞素水平。

## 另見
*神經訊號
*神經化學

## 引述

## 註釋

## 拎
勾手指尾 (唱碟)

《**勾手指尾**》係香港男歌手鍾一憲同埋女歌手麥貝夷以情侶檔身份，合作推出嘅廣東話唱碟，喺2011年11月28號發行。

## 歌
鍾一憲

**鍾一憲**（，，原本嗌**鍾駿兒**），香港男歌手。佢因為參加咗「大名星歌唱比賽2007」攞到亞軍，而畀大名娛樂發掘入行，喺2010年出道。2011年，他畀公司安排同麥貝夷組成情侶檔，憑住佢哋首飲歌《勾手指尾》出咗名，網上超過830萬睇嘅次數。2013年佢因為合約問題同公司提早解約。

## 攷

## 拎
*
*
臺北市立建國高級中學

**臺北市立建國高級中學**（），又嗌**建國中學**、**建國高中**、**建中**，係臺灣一間公立高中學校，喺臺北市中正區，校長係徐建國。

## 舊生
*丁肇中：1976年諾貝爾物理學獎得主
*姚期智：2000年圖靈獎得主
*馬英九：前任中華民國總統、前任國民黨主席
*賴清德：依家中華民國副總統、前任行政院院長
*張善政：前任行政院院長
*陳時中：前任衛生福利部部長
*江鵬堅：民進黨創黨主席（死咗）
*黃國昌：時代力量創黨主席
*朱立倫：前任新北市市長、前任國民黨主席、前任行政院副院長、前任桃園市市長
*林佳龍：前任台中市長、前任總統府副秘書長、前任民進黨秘書長、依家交通部長
*倪敏然：演員同主持人
*蘇有朋：歌手同演員，前小虎隊成員
*王郁琦：前任總統府發言人
*洪奇昌：前任海基會董事長、前任立法委員
*山本英一郎：前任日本棒球聯盟會會長、亞洲棒球總會會長、國際棒球總會（IBA）副會長
*蔣萬安：蔣經國個孫、依家立法委員
高中學校

**高中學校**（Senior High School），縮寫**高中**，係中等教育嘅其中一個階段，好多國家嘅教育機關將普通中學分咗做初中學校（初中）同高中學校。高中學校亦係學生入大學之前嘅最後一個教育階段。廣義嘅高中學校包括普通高中學校同埋技術高中學校。
中學教育

**中學教育**（英語：Secondary education）一般係喺六年嘅小學教育之後，學生喺中學入面接受嘅另一個六年教育。一般嘅中學教育分咗做「初中」同「高中」，中學教育之後就係專上教育、職業教育或者出社會做嘢。
北寧市

**北寧市**（）係越南北寧嘅省會，亦係呢個省嘅文化、經濟同埋行政中心。面積有82.60平方公里，2018年嗰陣有223,616人喺度住。

類:北寧
永安 (越南)

**永安**（）係越南北面永福省嘅省會，面積有50.80平方公里，2019年嗰陣有114908人喺度住。
膜電位

**膜電位**（**membrane potential** / **membrane voltage**）係指一粒生物細胞內同外之間嘅電勢差。
梨泰院Class

《**梨泰院Class**》（），係韓國喺2020年1月31號播嘅劇，由金成允導演同趙光真編劇。呢套劇由同名漫畫度改編返嚟，講述咗亞爸喺一次意外度死咗，佢個仔就喺首爾梨泰院開咗間酒館仔，搵害死佢亞爸嘅人報仇嘅故仔。

## 演員
*朴敘俊 飾 朴世路
*金多美 飾 趙以瑞
*權娜拉 飾 吳秀娥
*劉在明 飾 張大熙
*金東希 飾 張秀根
*劉慶秀 飾 崔昇權
*安普賢 飾 張根原
*李周映 飾 馬賢伊
*Chris Lyon 飾 Tony Kim

## 攷
一係有一係冇定律

**一係有一係冇定律**（**all-or-none law**）係神經科學上嘅一條定律。呢條定律講嘅係，如果有一粒神經細胞要產生動作電位，佢就一定要完成嗮成個動作電位，唔會話中途停咗得半個，又或者一個得一半大細嘅動作電位－動作電位呢家嘢一係有一係冇，冇話得半個。
比較神經心理學

（）係指透過研究動物嘅神經系統同行為之間嘅關係，增進對人類神經系統同行為嘅了解。

## 神經細胞量

有唔少神經科學家都致力研究唔同動物物種嘅神經細胞之間有乜差異，以及呢啲差異又點樣引致唔同物種喺認知能力等方面嘅差異：絕大多數嘅現存動物物種都有神經細胞，淨係得好似海綿等構造極之簡單嘅動物會冇神經細胞；喺有神經系統嘅動物之間，唔同動物嘅神經系統喺規模同結構上可以好唔同，而神經系統嘅規模以及結構同嗰種動物嘅行為以及智能有關，例如喺哺乳類動物當中，腦嘅大細就同智能有正相關。




## 睇埋
*智能
*動物認知
*心理學
*動物學

## 攷
敘利亞內戰

**敘利亞內戰**（，；）係指由2011年持續到依家嘅敘利亞總統巴沙爾支持者同埋敘利亞反對派之間嘅武裝衝突。受全球變暖、阿拉伯之春影響，敘利亞喺2011年頭嘅反政府示威活動演變成武裝衝突，美國、俄羅斯、土耳其、伊朗、阿拉伯等好多勢力都介入呢場內戰。敘利亞內戰已持續咗9年，搞到超過37萬人傷亡，係21世紀第二個噉多人死嘅戰爭。

## 背景

## 過程

## 影響

## 唔同地方嘅反應

## 攷
錫蘭教會

****（）係斯里蘭卡聖公會，屬坎特伯里大主教嘅教省外教會。喺1845年任命詹姆斯·查普曼（）為首任哥林堡主教嘅情況下建立教會。直至1950年，教會由哥林堡教區組成，但同年喺成立咗次個教區。

## 史
首次崇拜響1796年在喺島上舉行，1818年派傳教士去錫蘭開始工作。

加爾各答主教由1835年10月10號起擔任印度及錫蘭都主教。1930年，錫蘭由英格蘭教會獨立後被納入印度、緬甸及錫蘭聖公會（從1948年開始叫做印度、巴基斯坦、緬甸及錫蘭聖公會）到1970年。1970年，緬甸聖公會、**錫蘭聖公會**同巴基斯坦教會由印度、緬甸及錫蘭聖公會（同加爾各答教省）分開。

2006年9月14號，教會按立首三位婦女成為牧師。

2016年2月6號錫蘭聖公會總會喺議會通過一項決議，為教會自治權展開程序。

## 教區
教會而家有兩個教區，一個係哥林堡教區，另一個係庫魯內格勒其他地區。

### 哥林堡教區
哥林堡教區（）喺1845年成立，成立之初，教區範圍覆蓋成個島。庫魯內格勒教區成立後，範圍覆蓋西部省、南部省、東部省、北部省、烏沃省、拉特納普勒、努沃勒埃利耶同普塔勒姆區。

係。佢轄下有四個會吏長區，分別係哥林堡、、同。

### 庫魯內格勒教區
庫魯內格勒教區（）喺1950年成立。教區範圍覆蓋庫魯內格勒、康提、馬特萊、凱格勒、阿努拉德普勒、波隆納魯沃等地區。

第六任有一個會吏長區。

## 教籍
擁有約50,000名信徒，係斯里蘭卡第二大基督徒團體，僅次於擁有160萬名信徒嘅羅馬天主教會。

## 錫蘭讚美詩
20世紀初，聖公宗傳教士抵達錫蘭，同合作。他曾擔任副校長多年，並喺錫蘭度過三十年。W. S. Senior撰寫咗迄今為止喺島上唔同教會演唱嘅《錫蘭讚美詩》（）。1950年，斯里蘭卡民曲主歌手Deva Suriya Sena創作咗呢首讚美詩部分音樂。

## 睇埋
*
*
*
*
*
*
*
*

## 參考

## 出面網頁
*哥林堡教區
*錫蘭聖公會（普世聖公宗）
*（普世聖公宗新聞網）
*Worship Resources including a Prayer for Sri Lanka written by Metropolitan Lakdasa de Mel
* – 普世教會協會網站
*A photo selection of Parishes of the Church of Ceylon

;讚美詩
*A Sinhalese Hymn filmed at Holy Emmanuel Church, Moratuwa – Anglican Church of Ceylon on YouTube
*The Hymn for Ceylon – Trilingual (Anglican Communion)

;刊物
*One hundred years in Ceylon, or, The centenary volume of the Church Missionary Society in Ceylon, 1818–1918 (1922) Author: Balding, John William Madras: Printed at the Diocesan Press.
*The Church of Ceylon – her faith and mission Published in 1945, Printed at the Daily News Press by Bernard de Silva for the Church of Ceylon.
*The Church of Ceylon: A history, 1945–1995  Editor:   	 Medis, Frederick Published for the Diocese of Colombo.

類:教省外聖公會
類:1845年建立嘅宗教組織

類:國民教會
類:普世教會協會
澳門會展中心

**澳門會展中心**（；，粵拼：ou3 mun4 wui6 zin2 zung3 sam1，縮寫：**MCC**）係澳門嘅主要大型會議同展覽場地，位於澳門國際機場對面，金皇冠中國大酒店隔離。喺2013年8月1號正式開幕，澳門會展中心佔地3200平方米、會展大堂樓高9米，能夠容納超過100個展銷攤位。閣樓更設有240平方米嘅會議室，靈活性大，適合各類型嘅會展、團體會議、宴會等。亦可以劃分為兩個獨立出入口嘅宴會廳。為咗方便賓客參觀展會，更會安排免費穿梭巴士由指定地點來往澳門會展中心同設有獨立停車場直接通往展廳。

## 設施

## 活動
*2014年：第一屆海峽兩岸優良食品展
*2014年：澳門台灣高等教育展
*2016年：澳門飛鏢公開賽2016
*2016年：櫻桃小丸子學園祭（澳門站）
*2018年：農夫等錢洗世界巡迴演唱會(澳門站)
*2018年：CESG X KOM全澳電競錦標賽&海峽兩岸暨港澳臺電競錦標賽2018
*2018年：第一屆搖滾音樂會

## 交通
*免費機場穿梭巴士
*澳門輕軌機場站
*澳門巴士37號路線
*的士
*免費停車場

## 出面網頁
*
*

類:會議展覽中心
多巴胺

**多巴胺**（，嚟自**3,4-<u>d</u>ihydr<u>o</u>xy<u>p</u>henethyl<u>amine</u>**）係腦入面嘅神經傳遞素一種，同快感有好大關係，可以影響一個人嘅情緒。

## 簡介
多巴胺係一種神經遞質，用嚟幫細胞傳送脈衝，主要負責大腦嘅情慾、感覺，傳遞興奮同開心嘅信息，同上癮有關。

愛情嘅感覺對應到生化層次，同腦入面產生大量多巴胺起嘅作用有關。

吸煙同吸毒都可以增加分泌多巴胺，令上癮者覺得開心同興奮。多巴胺傳遞開心、興奮情緒嘅呢個功能，醫學上用來醫抑鬱症。

**多巴胺不足**或者失調就會令人冇咗控制肌肉嘅能力、或者集中唔到注意力。冇能力控制肌肉嚴重嘅時候會搞到手腳不由自主噉震、以至患柏金遜症。

當我哋積極做某啲嘢時，腦入面會好活躍噉分泌大量多巴胺，但係多巴胺分泌過量會過度消耗體力同熱量，搞到早死。

極端情形好似就係多巴胺分泌過多引起嘅病。患者四肢同身體會好似跳舞噉不由自主地抽動，做成日常行動不便，疾病發展到晚期，病人嘅生活無法自理，冇咗行動能力，講唔到，容易哽到，甚至食唔到。
脫髓病

**脫髓病**（**demyelination**）係一類中央神經系統嘅病，包括一柞涉及髓磷脂受破壞嘅病：髓磷脂係一浸包住軸突嘅脂，幫手將條軸突絕緣，對神經訊號嘅傳遞嚟講好重要；一個患有脫髓病嘅病人身體有某啲問題，搞到佢啲神經細胞嘅髓磷脂受損，進而影響佢啲神經細胞傳訊號嘅能力。症狀就視乎髓磷脂受損嘅係乜嘢神經細胞。
神經生成

**神經生成**（）係指新神經細胞由幹細胞嗰度生出嚟嘅過程。

## 睇埋
*神經可塑性
神經細胞冇得互換定律

**神經細胞冇得互換定律**（**law of no interchangeability of neurons**）係神經科學上嘅一條定律，主張「一粒神經細胞喺功能上冇得由第粒同類細胞取代」。
重症肌無力

**重症肌無力**（**myasthenia gravis**）係一種影響肌肉嘅長期病。病人嘅身體產生一啲異常嘅抗體阻礙負責控制肌肉嘅神經細胞嘅神經傳遞素嘅受容體，搞到神經細胞唔能夠有效噉控制身體嘅肌肉，令到佢哋肌肉冇力；呢個病症狀包括眼同面嘅肌肉冇力，而呢點可以造成病人吞嘢有困難或者講嘢有困嘢，手腳肌肉受影響嘅病人喺行路等方面都會有障礙。
髓磷脂

**髓磷脂**（**myelin**）係一浸包住軸突嘅脂，幫手將條軸突絕緣，等神經訊號傳遞得快啲。
李麗華

**李麗華**（），係中華民國女歌手同電影演員。1940年出道，1948年到香港繼續拍國語片，1970年代息影。佢攞過金馬獎同香港電影金像獎嘅終身成就獎。
鍾逸傑

**鍾逸傑**爵士（Sir **David Akers-Jones**，）係一位英國殖民地官員。佢識得講廣東話，並且十分流利，係當時香港政府外籍官員裡面少見嘅。佢喺香港服務期間曾經先後做過新界政務司、政務司同布政司。1986年港督尤德訪問北京期間突然過身，由當時擔任布政司嘅佢出任署理港督，直到新任港督衛奕信履新。喺退休之後，佢留喺香港住。喺香港主權移交之後，佢依然留喺香港，並且積極參與公共事務，又會為《南華早報》寫文，並且係2019年係香港離世。

## 個人榮譽
### 勳銜
* K.B.E.（1985年）
* 太平紳士（1988年6月22號）
* 大紫荊勳章（2002年）

### 榮譽博士
*  根德大學民法學博士 （1987年）
*  香港中文大學榮譽法學博士（1988年）
*  香港城市理工學院榮譽社會科學博士（1993年）

## 攷
鄧永鏘

**鄧永鏘**爵士（Sir **David Tang **，），係香港生意人，創辦服裝品牌「上海灘」。佢係慈善家鄧志昂曾孫、鄧肇堅長孫、鄧日燊侄仔。
聖彼得堡辛尼特足球會

**聖彼得堡辛尼特足球會**（，簡稱辛尼特）係俄羅斯聖彼得堡一間職業足球會。辛尼特喺1925年成立（有俄羅斯消息來源指係1914年），係而家16支俄超球隊中嘅一支。佢攞過1984，2007，2010，2011-12，2014-15，2018-19球季嘅蘇聯同埋俄羅斯聯賽冠軍。而在歐洲賽場上嘅最好成績係喺2007–08年歐洲足協盃擊敗格拉斯哥流浪奪得冠軍，並喺2008年歐洲超霸盃擊敗曼聯奪得冠軍。

## 連出去
*官方網站
武漢肺炎泰國疫情

**武漢肺炎泰國疫情**，係介紹2020年「武漢肺炎」喺泰國嘅爆發情形。泰國公共衛生部宣布確認咗國內首單感染個案，亦係中國大陸境外嘅頭單確診個案。截至2021年2月5號，泰國累計錄得22,058單確診個案，其中有79人死咗。

## 時序

### 1月
第一個確診患者係來自武漢嘅61歲女人，去泰國之前去過武漢嘅傳統街市，但係冇去過最初話有疫情湧現嘅華南海鮮市場 。呢個女人喺入境新曼谷國際機場陣，被測到有高燒，而喺1月8號送院，化驗結果顯示對肺炎病毒呈陽性。泰國衛生部1月13號宣佈個案時，患者已逐漸康復，準備咁出院返去中國大陸。

1月22號出現首單泰國籍人士嘅確診個案，病患係一73歲嘅女子，喺2019年尾去過武漢，呢陣時泰國嘅確診個案增至4單。

1月31號通報頭次出現人傳人個案，新增4個來自湖北嘅旅客，1個係喺當地接載過佢哋嘅的士司機，未有去過中國大陸。呢日累計嘅個案增至19單。

### 2月
武漢宣佈咗封城後，當局喺2月4號派出咗包機，接返滯留當地嘅138個僑民，喺泰國時間晚7點到埠。其中六人因高燒而要送院治理，剩低嘅人就集中送咗去一處海軍基地度隔離兩個禮拜。而喺武漢仲有三個國民未撤走到，其中兩個學生有高燒，一個人嘅簽證就過咗期。同日本土新增咗6單確診個案，包括一對啱由日本返國嘅情侶，唔清楚係外遊時定係返國先至受感染。另外兩個新個案都係接載過中國旅客嘅的士司機。

### 3月
3月以嚟個案出現咗猛增。事緣曼谷6號時，有過場吸引咗成5千名觀眾嘅泰拳盛事，跟著出現咗群聚感染，截至21號曼谷度3個泰拳館共有104個確診個案，泰國衛生部認為當日嘅賽事可能經已有至少500人受感染。到3月22號宣佈新增188單確診個案，係泰國疫情爆發以來，單日最高新增。泰國衛生部發言人話，絕大多數個案多數係後生仔女，牽涉到曼谷當地一間拳擊館嘅群聚感染。而據報導，泰國嘅肺炎病例激增，同當地盛行嘅泰拳運動有好大關聯。

## 小計

## 應對

泰國喺2月21號宣佈咗禁止口罩嘅出口。

2月24號，當局將武漢肺炎列咗做危險傳染性疾病，政府部門可要求相關人士，必須喺發現疑似個案後嘅三個鐘以內通報，仲可以強制隔離病患，甚至去關閉某啲設施。

3月3號當局再將口罩同含酒精嘅淨手噴霧，列做管制物品。

曼谷市長安溫（Aswin Kwanmuang）喺3月21號宣佈，即日開始到4月12號為止，除咗超市外，曼谷嘅商場、拳擊館、美容院等冚巴拉都要閂22日，違規者可能面臨一年監禁，或罰十萬泰銖。

首相巴育喺3月24號嘅電視講話度宣佈，由26號開始到4月30號，全國會實施緊急狀態以遏制疫情嘅蔓延。巴育話呢個決議，係內閣喺每禮拜嘅例會度一致通過嘅，會畀政府有更大權限去實施啲管控，例如可以去實施宵禁、審查媒體、驅散集會，仲有派部隊去執法。措施細節未有即時發佈，而巴育仲提醒民眾唔好非法使用社交媒體，同埋唔好囤積居奇，話咗會對違法者更嚴格咁執法。另外仲會準備成立由總理做主席嘅經濟狀態管理委員會，由陸軍總司令指揮全國軍警去維持秩序。人權觀察、反對黨等就質疑政府係借題發揮，因為呢個狀態下政府仲可以強化審查傳媒，兼可以去查封傳媒或個別物業等。

## 攷
心慌方

**心慌方**（），係套1997年出品、由Vincenzo Natali導演嘅加拿大科幻片。套戲講述七個唔識嘅人俾人放入一個立方體嘅迷宮，佢哋被迫諗計仔點樣走出呢個迷宮，過程入面，佢哋遇到好多唔同嘅恐怖嘢。

## 演員
*:en:Nicole de Boer 飾 Leaven
*:en:Nicky Guadagni 飾 Helen Holloway
*:en:David Hewlett 飾 David Worth
*:en:Andrew Miller 飾 Kazan
*:en:Julian Richings 飾 Alderson
*:en:Wayne Robson 飾 'Wren' Rennes
*:en:Maurice Dean Wint 飾 Quentin
See You Again

《**See You Again**》（中文譯**再見你一面**）係由美國RapperWiz Khalifa錄，ft.CP查理嘅一首歌。呢首歌收錄喺2015年動作片《狂野時速7》嘅原聲帶，用嚟緬懷喺2013年11月30號喺加州一場入面死咗嘅保羅獲加。

## 曲目

## 榜單

### 週榜

### 年榜

### 十年榜

### 全時段榜

## 認證

!scope="col" colspan="3"| Streaming
|-

## 發行歷史

## 參考

## 出面網頁
*
*
狂野時速7

**《》**（英文：Furious 7）係套2015年嘅美國動作片，溫子仁執導，基斯摩根編劇，由雲迪素、保羅獲加、狄維莊遜、米雪露芝姬絲、泰列斯吉遜、路達克里斯、佐丹娜布絲達、狄哲文侯蘇、卻羅素同埋積遜史達頓主演，係「狂野時速系列」第七部作品。呢部電影因為主角保羅獲加喺2013年11月30號意外死咗而試過停拍，直到2014年4月1號先再拍返。電影喺2015年4月3號喺美國發佈。呢套戲最後幾分鐘嘅劇情同埋片段係工作人員同演員向保羅嘅致敬同悼念，加埋首歌《See You Again》，令到場面好感人。電影最後攞到超過8億美金嘅票房，成為呢個系列之中最賣座嘅一套。呢套戲亦係保羅獲加最後嘅作品。

## 卡士
*雲迪素 飾 當列度
*保羅獲加 飾 拜仁·奧康納
*狄維莊遜 飾 路克·賀斯
*米雪露芝姬絲 飾 Leticia"Letty"Ortiz
*泰列斯吉遜 飾 Roman Pearce／Rome

## 睇埋
*《狂野時速》
*《狂野極速》
*《狂野極速：飄移東京》
*《狂野時速4》
*《狂野時速5》
*《狂野時速6》
*《狂野時速8》
*《F9狂野時速》

## 拎
* 
* 
* 
* 
*
CP查理

**CP查理**（，）係美國一位歌手、詞曲作家同埋音樂製作人，喺新澤西州出世。2015年憑住《*[[See You Again]]*》出名，拎到美國單曲榜12個禮拜嘅冠軍。

## 音樂作品

* Nine Track Mind (2016)
* Voicenotes (2018)
* Charlie (2022)

## 參考資料

## 出面網頁
* CP查理嘅官方網站
* CP查理嘅Youtube channel
* CP查理嘅Facebook
* CP查理嘅Twitter
* CP查理嘅Instagram
* CP查理嘅Spotify

類:美國男歌手
類:美國詞曲作家
類:美國音樂製作人
大王花

**大王花**（；學名：**）係大花草科下面一個屬。佢生長喺馬拉半島同埋婆羅洲、蘇門答臘嗰啲島上面。大王花冇根冇莖，係種寄生植物，靠吸收葡萄科植物嘅養分生存。佢嘅直徑可以去到1.4米長，所以畀人話係世界上最大嘅一種花。大花草開花嗰陣好臭，靠吸引廁蠅同埋甲蟲幫佢傳粉。
瓜利雅區

**瓜利雅區**（英文：Gwalior）係印度嘅一個專區。面積有29608平方公里，5363881人喺度住。
軒化達

**軒化達**（；）係緬甸伊洛瓦底省軒化達縣軒化達鎮嘅城市。1983年有82,005人喺度住，而2014年軒化達人口多咗一千個人。

## 攷
丼卡

**丼卡**（，Dumka），又譯**杜姆卡**，係印度乍拉肯德邦丼卡縣一個城鎮。2001年嗰陣有44,917人喺度住，其中男人24,341人，女人20,576人；0至6歲有5,457人；嗰度啲人76.03%識字。

類:乍拉肯德邦
大主教

**大主教**，又嗌**總主教**，係基督教教會嘅一種高級聖職人員，根據天主教同埋聖公會嘅制度，幾個教區組成一個教省，其中會有一個大教區，大教區嘅主教就叫主教。大主教嘅頭銜簡稱係『*abp.*』。

## 攷
艾力何力卡

**艾力何力卡**（，，）係德國政治人、共產主義者，亦係最後一位正式嘅東德領導人，曾經做過德國統一社會黨總書記同埋德意志民主共和國國務委員會主席。兩德統一以後，佢首先逃亡去蘇聯，但係由於新俄羅斯聯邦政權成立嘅關係，艾力何力卡好快就畀人引渡返去德國。佢因為冷戰嗰陣嘅所作所為，例如係殺死嗰啲諗住推翻佢政權嘅192個德國人，而畀人控告叛國罪。不過，由於佢生癌，所以畀人釋放。艾力何力卡其後去咗智利聖地亞哥同屋企人團聚，並死喺嗰度，終年81歲。

## 出面網頁

類:德國政治人
天生不對 (唱碟)

《**天生不對**》係香港歌手鍾一憲同麥貝夷嘅第2張專輯，喺2012年12月12號發行。

## 歌
艾力

**艾力**（Eric）係一個人名，用呢個名嘅人有：

*艾力何力卡
*艾力拉蒲彎特
*，當勞侵嘅仔
廣斯基

**廣斯基**（**Końskie**）係波蘭嘅城鎮，位置喺波蘭中部，由聖十字省管轄，面積有17.68平方公里，2008年嗰陣有20,328人喺度住。喺第二次世界大戰嗰陣，呢個鎮嘅猶太會堂喺火燭嗰陣畀火燒爛咗。
生物神經細胞模型

**生物神經細胞模型**（**biological neuron models**），又叫做脈衝神經元模型（**spiking neuron models**），係泛指描述神經細胞行為嘅數學模型。呢啲細胞會喺細胞膜之間產生大概持續一毫秒嘅尖銳嘅電位，，叫做動作電位或者脈衝（圖2）。因為脈衝會沿著軸突同突觸，由發送神經元傳送到好多其他嘅木神經元，所以發放神經元會被認為係神經系統主要處理信息嘅單位。

發放神經元模型可以分為唔同類別：最詳細嘅數學模型係生物物理神經元模型（又叫霍奇金-虎克利模型），將膜電壓描述做輸入電流同離子通道激活程度嘅函數。整合同發射模型喺數學上會更簡單。佢將膜電壓當做係輸入電流嘅函數嚟預測脈衝時間，但唔描述形成動作電位時間過程嘅生物物理過程。更抽象嘅模型只預測輸出脈衝（但唔係膜電壓）作為刺激嘅函數，而刺激可以通過感覺輸入或者藥理學嚟達成。

## 電輸入-輸出膜電壓模型
呢個類別嘅模型描述咗神經元膜電流喺輸入階段同膜電壓喺輸出階段之間嘅關係。呢個類別包括（廣義嘅）整合-發射模型，同由霍奇金-虎克利喺1950年代早期嘅工作啟發嘅生物物理模型，當時，佢哋用一個實驗裝置篤穿細胞膜去迫使特定嘅膜電壓/電流發生。

大部分現代嘅電神經界面應用細胞外電刺激，去避免篤穿細胞膜，因為篤穿細胞膜可能會導致細胞死亡同組織損傷。所以，對細胞外刺激，電神經元模型嘅適用程度唔係咁清楚。

### 霍奇金-虎克利
霍奇金-虎克利模型（H＆H模型）係一個描述神經細胞膜離子電流流動同細胞膜電壓之間關係嘅模型。佢用一套非線性微分方程去描述魷魚巨型軸突細胞膜通透離子通道嘅行為。霍奇金同虎克利因為呢項研究，攞到1963年嘅諾貝爾生理學或醫學獎。

## 睇埋

* 人工神經細胞

## 參考
德魯納酒店

《**德魯納酒店**》（），係韓國電視劇，由李知恩、呂珍九主演，吳忠煥執導。故仔用一個招待靈魂客人嘅酒店做背景。
鬼滅之刃

**台灣知名LTA韓導今日前往新店觀賞鬼滅之刃劇場版**

《**鬼滅之刃**》（），係日本漫畫作品，由漫畫家吾峠呼世晴創作。目前已經改做咗動畫。

故事背景係大正時代嘅日本，講男主角炭治郎落山賣炭嗰陣，成家畀鬼殺死咗，而嗰陣淨係留低佢個妹仲未死，但係佢已經變做咗鬼，而佢要去搵辦法將禰豆子變返做人。

當炭治郎孭住禰豆子落山嗰陣，禰豆子突然之間鬼性情大發，當炭治郎撐住禰豆子嗰陣時，俾鬼殺隊嘅富罔義勇見到，當佢就嚟殺禰豆子嗰陣，炭治郎係咁保護住禰豆子，重將佢打暈。而當禰豆子掙脫咗佢，發生咗令人諗唔到嘅事，禰豆子居然用肉體擋住咗炭治郎。可能因為義勇俾佢哋兩個嘅兄妹情感動，佢就打算放過佢哋。當炭治郎醒咗嗰陣，義勇就講出佢師傅個名，叫炭治郎去搵佢。

炭治郎搞完佢屋企人喪事之後，就帶住緊張同埋不安去搵義勇口中嗰個師傅，連龍左近次。

因為炭治郎想將禰豆子變返人，所以就打算加入鬼殺隊。而喺去修行嘅路程當中，有唔少人都有幫佢。直到最後試煉當中，係叫佢要將舊石頭斬咗一半。而當炭治郎做唔到嗰陣，一個少年就同佢日日夜夜咁樣試煉同埋打鬥，務求好好將炭治郎修行到完美為止（少年同個少女喺後來嘅劇情透出係義勇嘅兒時朋友）。而之後嘅劇情就係描述炭治郎加入咗鬼殺隊之後，認識嘅人，發生嘅事同埋有血有淚嘅故事。

## 電視動畫
*竈門炭治郎 立志篇，2019年4月至9月響日本首播，共26集。
*無限列車篇，2021年10月至11月響日本首播，共7集，主要由劇場版無限列車篇剪接而成，同加咗一啲新嘢。
*遊郭篇，2021年12月至2022年2月首播，共11集。
*刀匠村篇，2023年4月至6月首播，共11集。
*柱訓練篇， 2024年5月12日首播 ，共 9集

另外有短篇《國高中一貫!! 鬼滅學園物語》。

## 劇場版
*鬼滅之刃劇場版 無限列車篇，2020年10月響日本上畫。
*鬼滅之刃 上弦集結，前進刀匠村，2023年2月響日本上畫，係將電視動畫版遊郭篇第10、11集同刀匠村篇第1集加埋一齊嘅特別上映版。
*「鬼滅之刃」 絆之奇蹟，邁向柱訓練，2024年2月上畫，係電視動畫版刀匠村篇第11集同柱訓練篇第1集加埋一齊嘅特別上映版。

## 電影
*鬼滅之刃劇場版 無限列車篇
*「鬼滅之刃」無限城篇

## 睇埋
*黑暗奇幻
王嘉爾

**王嘉爾**（，，）係香港男歌手，南韓組合GOT7成員。佢喺香港出世同成長，2011年到韓國做練習生，2014年出道。隊內擔任Rap。

## 參考

## 出面網頁
三唑侖

**三唑侖**（），又稱為海樂神、酣樂欣、淡藍色片，屬於精神藥物，具有鎮靜、催眠、抗焦慮、抗驚厥等作用，起效快、維持時間短，臨床應用廣泛。因為係藍色片藥丸，經常俾吸毒者濫用，所以俾吸毒者美稱為「藍精靈」。好多國家都係屬於受管制藥物，需要醫生處方先至可以購買。

## 簡介
三唑侖係常用嘅有效催眠藥之一，亦可以用嚟舒暢焦慮同神經緊張等。佢係一種強烈嘅鎮靜藥品，口服之後可以令人迅速昏迷暈倒（0.75mg嘅三唑侖，能夠令人喺10分鐘之內快速昏迷，昏迷時間可以達到4至6個鐘），所以俗稱迷藥、蒙汗藥、迷魂藥。可以溶喺水同各種嘢飲料之中，亦可以同酒精類共同服用。三唑侖冇任何味道，見效迅速，藥效比普通安定強45至100倍。

## 參考
十字架運動場

**十字架運動場**（）又稱**新辛尼特體育場**、**聖彼得堡體育場**（），係俄羅斯聖彼得堡十字架島西部一座體育場。2017年秋季起作為聖彼得堡辛尼特足球會嘅主場。體育場原計劃喺2008年12月完成，後來改為2011年底。最終喺2017年啟用。體育場將可容納68,134人。2017年洲際國家盃同2018年FIFA世界盃期間佢以聖彼得堡體育場為名。

## 參考
歎息橋

《**歎息橋**》（ ）係香港電視娛樂同優酷聯合製作嘅電視劇。套劇由林保怡、周家怡、衛詩雅、伍詠薇、陳奐仁領銜主演。製作班底嚟自2016年ViuTV電視劇《綠豆》，由黃綺琳編劇，FatBall同25執導，而總監製就係林保怡。

套劇係香港電視娛樂繼《已讀不回》第二套同外地機構合拍嘅劇集，更係頭一套同大陸機構合拍嘅劇集。套劇喺2019年拍，3月到過比利時拍外景。

套劇性質係愛情懸疑劇，故事線橫跨廿幾年，涉及到兩代人。

## 播映安排
香港播映安排方面，套劇本嚟有諗過接檔《二月廿九》，喺2020年3月16號開始喺ViuTV首播，但係疑因優酷網嗰邊一路都未落實首播時間，電視台最後喺原定首播日前唔夠一個禮拜決定唔播。到4月1號正式公佈，由2020年5月11號到5月29號逢禮拜一到五21:30-22:30喺ViuTV首播。製作特輯《**歎息橋製作特輯**》喺5月10號禮拜日晚23:00-23:30播。

大陸播映安排方面，優酷喺3月下旬公佈，由2020年3月28號到4月25號逢禮拜六上架3集畀VIP會員睇（更可選擇額外畀錢一次過睇晒15集），而由5月11號到5月29號逢禮拜一到五上架1集畀非會員睇。

## 演員一覽
### 主要角色
*林保怡 飾 李子勇（Thomas）
**陳健朗 飾 青年李子勇
*周家怡 飾 方小薇（Sammy）
**談善言 飾 青年方小薇
*衛詩雅 飾 何樂兒（Joyce）
**楊偲泳 飾 青年何樂兒
*伍詠薇 飾 梁淑媛（Catherine）
**唐寧 飾 青年梁淑媛
*陳奐仁 飾 胡啟源（Ken）
**黃定謙 飾 青年胡啟源
### 固定角色
*陸駿光 飾 黎銘南
**黃溢濠 飾 青年黎銘南
*潘燦良 飾 鍾懷安（Ryan）
**凌文龍 飾 青年鍾懷安
*劉兆銘 飾 李文滔
**郭鋒 飾 青年李文滔
*秦沛 飾 何永昌
**艾威 飾 青年何永昌
*黃文慧 飾 胡彩雲
**邵美君 飾 青年胡彩雲
*岑珈其 飾 鍾家俊（Kevin）
*易健兒 飾 苗嘉嘉（Milky）
*楊偉倫 飾 朱偉強（Andrew）
*梁諾妍 飾 王可琦（Kay）
*李思函 飾 戴可迪（Judy）
*陳子豐 飾 楊澤希（Elvis）
*郭思琳 飾 小麗
*劉皓嵐 飾 李小陸
*張慧儀 飾 李子勇阿媽
*李楓 飾 大姐強
*梁健平 飾 肥波
*周祉君 飾 阿其
*余達志 飾 楊教授
*蔡宛珊 飾 Travis
*黃素歡 飾 訓導主任
*王文成 飾 財叔

## 每集內容
套劇每集頭一節會用一般劇集嘅「上帝視角」去交代廿年前發生嘅事實，而每集第二到四節都由一個角色嘅視角去帶出現代發生嘅劇情，各個角色嘅視角會因為自己嘅選擇性記憶而出現差異，所以同一件事由唔同角色交待會有唔同細節，要由觀眾判斷返邊個版本最貼近事實。

## 濕碎事
*呢套劇入面有唔少角色都由兩個演員分別飾演廿年前後，當中年紀差距最大嘅演員組合係林保怡同陳健朗 （飾李子勇，相差25歲），差距最細嘅演員組合係衛詩雅同楊偲泳 （飾何樂兒，只係相差9歲）。
*呢套劇嘅英文名「*The Gutter*」嚟自愛爾蘭作家王爾德嘅名句：「我哋都生活喺坑渠入面，但有啲人會望住星空。」（*We are all in the gutter, but some of us are looking at the stars.*）。
*呢套劇片尾出現嘅插畫，係由香港畫家Paul Lung畫；又搵嚟香港書法家馮兆華（華戈）為劇集題字。

## 註

## 參考

## 出面網頁
*ViuTV：歎息橋
*ViuTV：歎息橋製作特輯
*優酷網：歎息橋 

## 電視節目變遷
托定咸熱刺球場

**托定咸熱刺球場**（****）係英格蘭倫敦一座專業足球場，同埋熱刺嘅主場。可容納62,062人，係英國第三大嘅足球場（僅次於溫布萊與奧脫福球場）。球會冇用返前主場呢個名，而係直接命名為托定咸熱刺球場。

## 參考

類:倫敦運動
類:英國球場
李知恩

**李知恩**（，），藝名**IU**（），係韓國女歌手同演員，2008年出道，畀韓國人叫做「國民妹妹」。

## 出面網頁
*韓國音樂著作權協會登記紀錄（登記編號10000992）。
扎西崗

**扎西崗**（不丹文：བཀྲ་ཤིས་སྒང་།，）係不丹東部地區嘅最大城市，亦都係扎西崗宗嘅首府。位置喺不丹嘅最東邊，平均海拔1067米。依家有8000人左右喺度住。
飛魚灣

**飛魚灣**（）係澳洲海外領地聖誕島嘅首府同埋主要聚居地，位置喺呢個島嘅東北部。飛魚灣個名係由英國一艘測量船「陛下之艦飛魚號」（HMS Flying Fish）嚟命名。聖誕島入面有三分一嘅人口都喺飛魚灣定居，而嗰度除咗有個可以接待遊艇同帆船嘅港灣仔之外，亦都有一個可以畀人潛水嘅沙灘。

## 攷

## 拎

*
芬蘭足球代表隊

**芬蘭足球代表隊**係代表芬蘭嘅足球隊，由芬蘭足球總會打理，會出席國際足球賽事好似世界盃同歐洲國家盃咁。

## 出面網頁
*
杜卜勒效應

**杜卜勒效應**（參見），又叫**多普勒效應**，係一種關於波動嘅物理現象，講緊**波源**（一股波動嘅源頭）同觀察者有相對嘅郁動嗰陣，觀察者探測到嘅波頻率會同波源發出嘅波頻率唔一樣：如果波源向住觀察者郁，觀察者接收到嘅波頻率會高咗，而如果波源係遠離緊觀察者，觀察者收到嘅波頻率就會低咗。

杜卜勒效應呢個概念响物理學上幾重要。有唔少聲學應用計數嗰陣，都要考慮埋杜卜勒效應嘅影響。除此之外，杜卜勒效應對宇宙學亦有所啟示：簡化講，天文學家分析由其他天體射落地球嘅光，光係電磁波一種，佢哋發現呢啲天體似乎多數都係遠離緊地球嘅，而呢點係其中一項重要證據，表示宇宙依家正喺度膨脹緊。

杜卜勒效應個諗頭最初係由奧地利物理學家杜卜勒喺 1842 年提出來嘅。而喺 1845 年嗰陣，荷蘭化學家白貝羅畀一隊喇叭手企喺一架喺荷蘭烏德勒支附近駛過嚟嘅敞篷火車上面演奏，白貝羅佢喺月臺上面探測到音高改變，確認咗杜卜勒效應嘅概念。

## 背景概念

杜卜勒效應係一種有關波動嘅現象。想像有一件物體（波源），佢响度發出一段段持續嘅聲波。設 f 做波源發出嘅呢段聲波嘅頻率，呢股波嘅週期 T 就等如
:T = \frac{1}{f}
*頻率：指一秒重複幾多次。
*週期：指重複一次要幾耐（以秒計）。
假想依家有一位人類觀察者喺度聽嗰股聲波，同時假設由始至終，聲波嘅頻率無論點變都冇離開人類嘅聽力範圍。設波源同觀察者都係靜止唔郁（速度同加速度都係 0）嘅，觀察者接收到嗰一股波動，每兩個相鄰嘅高峰（maxima ）之間喺時間上都相差咗 T 咁多，而股波動嘅波長 \lambda（簡化講可以當做兩個相鄰高峰之間嘅距離）就會係
:\lambda = T c_s，掉一掉就變做
:T = \frac{\lambda}{c_s}
當中 c 喺呢個情況下係音速。




上述嘅過程用圖像化嘅方式表達嘅話：
:想像係波源，個波源依家係唔郁嘅。
:係啲高峰嘅位置。
:幅圖 X Y 兩條軸分別表示啲嘢嘅 X Y 座標位置。
:設觀察者身處 (10, 0) 嗰個位。
:假如觀察者都係靜止唔郁嘅，佢感受到嘅波動頻率（由相鄰之間嘅時間差反映），同波源所發出嘅一樣。

## 基本模型

依家想像一個波源一路發出聲波一路開始郁，同時觀察者繼續企定定唔郁。波源嘅速度係 v 咁高，方向上係向住觀察者嘅，離觀察者愈嚟愈近。假設佢發出嗰股波嘅波長依然係 \lambda 咁長，由靜止觀察者嘅角度睇，波源發出嗰啲一排排嘅波動高峰，啲高峰之間嘅距離就會短咗，當中第二個高峰望落個週期會似係（設 T_a 做觀察者睇到嘅週期，\lambda_a 做觀察者睇到嘅波長）
:T_a = \frac{\lambda_a}{c_s}
:T_a = (\frac{c_s - v }{c_s})T
噉即係話觀察者睇到嗰個頻率（f_a）就會係
:f_a = \frac{1}{T_a} = (\frac{c_s}{c_s - v })\frac{1}{T} = (\frac{c_s}{c_s - v }) f
即係話嗰股聲波嘅頻率，聽落會高咗，而對人類嘅聽覺系統嚟講，一段聲波嘅頻率高咗最明顯嘅體現係聽落高音咗。而如果個聲波源嘅郁動方向係相反，離觀察者愈嚟愈遠嘅話，都可以用噉嘅道理嚟諗，f_a 會變成
:f_a = (\frac{c_s}{c_s + v }) f
即係話嗰股聲波嘅頻率，聽落會低咗，而對人類嘅聽覺系統嚟講，一段聲波嘅頻率低咗最明顯嘅體現係聽落低音咗。廣義化嘅話，杜卜勒效應喺古典物理學當中嗰條基本式如下：
:f_a = \left( \frac{c \pm v_\text{r}}{c \pm v_\text{s}} \right) f_0 
當中 v_\text{s} 係波源嘅速度，v_\text{r} 係觀察者嘅速度，f_0 係波源射出嘅波嘅頻率，而 f_a 就係觀察者睇到嗰個頻率。


用圖像化嘅方式表達。波源開始郁，但 v_s ：
:想像波源開始向右郁，而觀察者企咗喺波源嘅右邊（例如 (10,0) 嗰個位）。
:當波源發放出一個新嘅波高峰（）嗰陣，因為佢向右郁緊，所以新高峰同前一個向右邊射出去嘅高峰之間距離（觀察者睇到嘅波長）望落好似短咗噉，短咗 v_s T 咁多，即係話觀察者睇到嘅波長（\lambda_a）會係 
::\lambda_a = \lambda - v_s T
:如果觀察者企咗喺波源嘅左邊（例如 (-10,0) 嗰個位；佢離波源愈嚟愈遠），波長望落就會長咗。


v_s = c：
:假想波源而家以音速咁快嘅速度郁，而佢發出嗰股波依然係聲波。
:佢發出嗰啲波高峰會「結合埋一齊」，如果觀察者企喺 (10,0) 嗰個位，佢會咩都聽唔到——直至波源一嘢撞落佢度嗰一刻，佢至感受到嗰股波。
:如果觀察者企咗喺波源嘅左邊（例如 (-10,0) 嗰個位；佢離波源愈嚟愈遠），波長望落會長咗。


v_s > c：
:依家波源嘅速度係 1.4c 咁高（超過咗音速），而佢發出嗰股波依然係聲波。
:如果觀察者企喺 (10,0) 嗰個位，佢會睇到波源經過佢，然後先至聽到波源發出嘅聲。
:如果觀察者企咗喺波源嘅左邊（例如 (-10,0) 嗰個位；佢離波源愈嚟愈遠），波長望落會長咗。

## 天體紅移

可見光（人眼睇得到嘅光）係一種電磁波，噉講意思即係光嘅傳播涉及咗電磁場嘅振盪。可見光嘅波長處於 380 納米至 700 納米之間。實證嘅研究早已顯示，一束光望落咩色，取決於佢嘅波長，波長高嘅就偏向紅色，而波長低嘅就偏向藍色同紫色，波長太高嘅話嗰股電磁波就會變成紅外線，而波長太低嘅話就會變成 UV 。可見光都屬於波動嘅一種，同聲波一樣可以出現杜卜勒效應講嘅嘢。

以下係可見光譜，左邊係低頻（波長高）嘅可見光，偏向紅色，而右邊係高頻（波長低）嘅可見光，偏向藍同紫色：



想像家陣天文學家用望遠鏡（好似哈勃太空望遠鏡咁勁嗰啲）觀察地球周圍嘅太空，睇到無數咁多粒恆星，呢啲恆星射出嘅光穿過咗閒閒哋幾十幾百光年（1 光年超過 9.46 × 1012 公里）咁遠嘅距離先嚟到太陽系，最後射落去天文學家嘅望遠鏡嗰度畀佢哋觀察到。天文學家可以剖析呢啲光嘅波長，然後就會有最少兩個可能性：
*紅移（redshift）：佢哋觀察到嘅光，慢慢偏咗去紅色，而慢慢偏向紅色即係話束光嘅波長長咗，顯示發出嗰束光嘅物體離地球愈嚟愈遠。
*藍移（blueshift）：佢哋觀察到嘅光，慢慢偏向藍同紫色，而噉亦即係話嗰束光嘅波長變短咗，顯示發出嗰束光嘅物體離地球愈嚟愈近。
天文學家睇勻太空當中咁多唔同嘅天體，發現咗一個重要嘅線索：呢啲天體發出嘅光**近乎全部都喺度紅移緊**，仲要係離地球愈遠嘅就紅移得愈勁。而且紅移嘅幅度 z 可以用以下呢條式計：
:z = \frac{1}{c} H_0 r
當中 c 係光速，H_0 係所謂嘅哈勃常數，而 r 就係嗰嚿物體離地球嘅距離。呢條式就係所謂嘅哈勃定律，呢條式對宇宙學知識產生咗重大嘅影響：响廿世紀初，科學界仲喺度拗到底宇宙係膨脹緊，抑或係收縮緊，而哈勃定律嘅發現就係其中一個關鍵證據，支持咗**宇宙係喺度膨脹緊**呢一個諗法。

## 睇埋
*聲學（音高）
*光學

## 註解

## 引述

## 拎

* 37-1介紹多普勒效應《陳志宏暢談物理學》，YouTube 短片用粵語講解杜卜勒效應。
* 點樣進導出聲波嘅杜卜勒效應公式，YouTube
* 講課 21：杜卜勒效應，PDF 快勞，呢場講課亦有提到音爆同埋紅移。
杜卜勒

**杜卜勒**（，），係奧地利數學家同埋物理學家。佢1842年提出咗杜卜勒效應，1853年喺意大利威尼斯死咗，終年49歲。

類:奧地利物理學家‎‎‏‎
天生不對

**天生不對**可以係：

*《天生不對 (唱碟)》：香港歌手鍾一憲同麥貝夷嘅第2張唱碟
*《天生不對 (電影)》：2017年上畫嘅香港電影
* 天生不對，歌一首，馮曦妤唱，二〇一〇年。
特修斯

**特修斯**（；），又嗌**忒修斯**、**提修斯**，係傳說入面嘅雅典國王。紀德嘅長篇小說《特修斯》嘅主角就係佢。

## 睇埋
*特修斯嘅船
李明蔚

**李明蔚**（Sarena Li，）係香港女歌手，曾經係組合小龍鳳嘅成員。2012年嗰陣，啱啱喺歌壇嶄露頭角嘅佢確診患上罕見嘅腺樣囊性癌，亦都係惡性度最高嘅癌之一，之後，李明蔚進行咗4次電療同卅幾次化療，聲帶同鼻腔都受到影響，但係佢仍然冇放棄歌唱事業，醫緊嘅同時亦都繼續唱歌，重喺9月13號發佈佢第一首歌《交換愛情》。2016年，李明蔚病情惡化，腫瘤再次擴大，癌細胞擴散去肺，開刀之後重因為神經發炎搞到面癱，右耳得返3成聽力，後嚟佢重要喺喉嚨開刀，令到佢以後都冇得唱歌，使咗五十幾萬都醫唔好個病。

2021年5月4號下晝5點10分，李明蔚不敵癌症病逝，終年31歲，由一路喺身邊幫佢對抗病情嘅馬浚偉代表李明蔚屋企人喺Facebook宣布死訊。

## 攷

## 拎
*
*Fans-Club專頁
*
圍頭村

**圍頭村**，香港一村，亦係一地，喺大埔以北，牛牯嶺以東，康樂園以西，泰亨之南，林村河之北，英文寫**Wai Tau Tsuen**。行政上，地歸大埔區，鄉事歸大埔鄉事委員會。

圍頭村就近大窩西支路，前身就大埔公路，再隔籬就係粉嶺公路。村口有十字路口，可以上落粉嶺公路，或者直去康樂園路，或者西南落大埔公路大窩段，或者南去林錦公路交匯處，經林錦公路入林村。村有專綫小巴入，來徑大埔墟，大窩西支路亦有圍頭村巴士站。

圍頭村中心為舊時圍村格局，前面塘。現今周圍都為丁屋，或者出售丁屋興建成私人屋苑，有裕景居、康樂花園、康樂豪園、秀麗花園等。

村有康樂場地，有圍頭村遊樂場，有圍頭村休憩處，亦設有圍頭村公廁。西南有啲田地，村路小徑，可以行到去牛牯嶺。圍頭村西北，為圍頭村輋地。
山頂醫院

**山頂醫院**（中文正稱：**仁伯爵綜合醫院**；葡文全稱：**Centro Hospitalar Conde de São Januário**；葡文簡稱：**CHCSJ**）係澳門三間醫院之一，亦都係澳門依家唯一一間公立醫院。醫院位置喺東望洋山若憲馬路，建築面積有67,535平方米，由四幢樓連埋一齊，重有直升機停機坪。山頂醫院由1874年1月6號開始起，1989年11月29號開始用。

## 設施
### 急診大樓
;樓

### 門診大樓
;樓

### 內外科大樓
;樓層分佈

### 婦產兒科大樓

### 住院大樓

## 其他附屬設施

### 離島急診站
衛生局仁伯爵綜合醫院離島急診站喺2011年11月1日朝早9點投入運作，喺澳門科技大學H座大樓（科大醫院側）， 離島急診站參照仁伯爵綜合醫院急診部模式運作，有搶救室、創傷室、觀察病房、候診室、分流站、藥房、隔離候診區同診室等。

### 仁伯爵綜合醫院精神科大樓
仁伯爵綜合醫院精神科大樓()喺2005年12月16號開幕，大樓五層高，總樓面面積約7,300多平方米，提供醫療、復康、司法精神科同教學於一體。

## 歷任院長
（1980年前，院長名不詳）

 *申道恕（1980年-1990年，兼任衛生司副司長）

（1990年-1999年，院長名字不詳）

* 瞿國英（1999年-2001年，兼任副局長）
* 李展潤（2001年-2008年，兼任副局長）
* 陳惟蒨（2008年-2015年，兼任衛生局副局長）
* 郭昌宇（2015年-，兼任副局長）
## 考

## 拎
* 山頂醫院嘅官方網站首頁
特修斯嘅船

**特修斯嘅船**（英語：ship of Theseus），又叫**特修斯悖論**，係一種同一性嘅悖論。1世紀嗰陣嘅希臘作家普魯塔克提出咗呢個問題：「如果特修斯嘅船上面啲木頭逐漸畀人替換，直到所有嘅木頭都唔係本身嗰啲木頭，噉呢艘船重係唔係本身嗰艘船呢？如果話係，但係佢已經冇晒當初嗰艘船嘅任何一舊木頭；如果唔係，噉佢又係幾時開始變咗第二艘船呢？」呢類問題依家就畀人叫做「特修斯嘅船」。
孖極神經細胞

**孖極神經細胞**（**bipolar neuron**）係指有一條軸突同一條樹突嘅神經細胞，喺眼同鼻等嘅感官入面零舍多。
多極神經細胞

**多極神經細胞**（**multipolar neuron**）係有一條軸突同兩條或者以上嘅樹突嚟收發訊號嘅神經細胞。
疑似單極神經細胞

**疑似單極神經細胞**（**pseudo-unipolar neuron**）係得一條渠道嚟收發訊號、但係嗰條嘢同時係軸突又係樹突嘅神經細胞。